title: Luettelo Pokémon-lajeista (1–20)

text: Jaksossa 011: ""Charmander, petetty Pokémon"" (eng. Charmander - The Stray Pokémon), Ash, Misty ja Brock törmäsivät Charmanderiin, jonka tämän kouluttaja, Damian, joka välitti vain ja ainoastaan vahvoista Pokémoneista, oli hylännyt. Aluksi Charmander kieltäytyi jättämästä paikkaansa jossa se oli, haluten jäädä odottamaan Damian paluuta takaisin. Kuitenkin, kun sademyrsky yllätti, Charmanderista alkoi tulla sateen myötä niin kipeä, että Ashin oli pakko lähteä viemään sitä Pokémon-Keskukseen. Myöhemmin samaisessa jaksossa Charmander huomasi lopulta Damian todellisen luonteen, ja päätti liittyä Ashin tiimiin. Se kehittyi sittemmin ensin Charmeleoniksi, ja myöhemmin vielä Charizardiksi.


Luettelo Pokémon-lajeista (1–20)


title: Luettelo Pokémon-lajeista (1–20)

text: - [ Ritchien Charmander "Zippo" ]


title: Luettelo Pokémon-lajeista (1–20)

text: Ritchien omistama Zippo-niminen Charmander nähtiin ensi kerran jaksossa 078: ""Ystävä hädässä"" (eng. A Friend In Deed). Myöhemmin paljastettiin, että se oli kehittynyt Charmeleoniksi jakson 221: ""A Parent Trapped!"" (ei ole dubattu suomeksi) aikana.


title: Luettelo Pokémon-lajeista (1–20)

text: - [ Team Go-Getters ]


title: Luettelo Pokémon-lajeista (1–20)

text: Charmander tähditti myös Pokémon Mystery Dungeon -sarjaan perustuvaa erikoisjaksoa SS019: ""Noutajaryhmä uunista ulos"" (eng. Pokémon Mystery Dungeon: Team Go-Getters Out of the Gate!), jossa se toimi Team Go-Gettersin ryhmän johtaja.


title: Luettelo Pokémon-lajeista (1–20)

text: - [ Alainin Charmander ]


title: Luettelo Pokémon-lajeista (1–20)

text: Alainin Charizardin silloinen kehittymätön muoto, Charmander, ilmestyi takauman muodossa erikoisjaksossa SS029: ""Mega Evolution Special I"" (ei ole dubattu suomeksi).


title: Luettelo Pokémon-lajeista (1–20)

text: - [ Trevorin Charmander ]


title: Luettelo Pokémon-lajeista (1–20)

text: Trevorille kuulunut Charmander nähtiin puolestaan jaksossa XY039: ""Valaistumisen kesä!"" (eng. Summer of Discovery!). Myöhemmin vielä paljastui, että se oli kehittynyt ensin jakson XY086: ""Legendaarinen kuvauskohde"" (eng. A Legendary Photo Op!) aikana Charmeleoniksi, ja vielä sen jälkeen Charizardiksi jaksossa XY125: ""Omassa luokassaan!"" (eng. A League of His Own!).


title: Luettelo Pokémon-lajeista (1–20)

text: - Alkuperä


title: Luettelo Pokémon-lajeista (1–20)

text: Charmander näyttäisi olevan alkuperältään pääasiallisesti matelija, ja se on saattanut ainakin osittain saada vaikutteita myyttisestä salamanterista (toisin kuin sen samaa nimeä käyttävästä, oikean elämän sammakkoeläinvastineesta, jolta se on saanut paljon vaikutteita). Tämä kyseinen liskonmuotoinen salamanteri oli tulen henki, joka pystyi selviytymään sekä äärimmäisessä kuumuudessa että liekeissä.


title: Luettelo Pokémon-lajeista (1–20)

text: Fyysisesti, Charmanderilla on hoikka ruumis, lyhyt kuono sekä pitkä häntä; kuten myös muitakin liskomaisia piirteitä. Se, ettei se läpi käy muodonmuutosvaihetta (sen oman kehittymiskuvion ulkopuolella) vaan kasvaa suuremmaksi versioksi itsestään aikuistuttuaan, muun muassa osoittaa, että Charmanderilla enemmän yhteistä matelijoiden (kuten liskojen) kuin sammakkoeläinten (kuten oikean elämän salamantereiden) kanssa.


title: Luettelo Pokémon-lajeista (1–20)

text: Charmanderin Hidden Ability ("piilokyky"), Solar Power ("aurinkoenergia"), on saattanut saada vaikutteita täpläsalamanterilta. Heinäkuussa vuonna 2010, kyseinen laji tunnistettiin ensimmäiseksi tunnetuksi fotosynteettiseksi selkärankaiseksi eläimeksi, joka pystyy muuntamaan auringonvalon energiaksi.


title: Luettelo Pokémon-lajeista (1–20)

text: Charmeleon (jap: リザード "Lizardo") ("Liekki Pokémon") on tulityypin Pokémon. Se kehittyy ensin Charmanderista tasolla 16 ja sen jälkeen Charizardiksi tasolla 36. Sen nimi on yhdistelmä sanoista "char" (polttaa) ja "chameleon" (kameleontti).


title: Luettelo Pokémon-lajeista (1–20)

text:
Se on Charmanderin toinen muoto ja omistaakin samantyyppisen liekin, tosin hieman kookkaamman, häntänsä päässä. Charmeleon on 109,2 cm pitkä ja se painaa 19 kg. Se pärjää hyvin ruoho-, jää- ja ötökkätyyppien Pokémoneja vastaan, mutta vesi-, kivi- ja lohikäärmepokémonit ovat sille haasteellisia vastuksia.
- Esiintyminen animessa


title: Luettelo Pokémon-lajeista (1–20)

text: - [ Alainin Charmeleon ]


title: Luettelo Pokémon-lajeista (1–20)

text:
Alainin Charizardin silloinen edeltävä kehitysmuoto, Charmeleon, ilmestyi takauman muodossa erikoisjaksossa SS031: ""Mega Evolution Special II"" (ei ole dubattu suomeksi).
- Alkuperä


title: Luettelo Pokémon-lajeista (1–20)

text:
Charmeleon muistuttaa pientä dinosaurusta, jossa on ripaus Charmanderilta jääneitä salamanterimaisia piirteitä. Vaikka sen nimen loppuosa viittaakin sillä olevan yhteistä kameleonttien kanssa, Charmeleonilla on loppupeleissä hyvin vähän kameleonttien tunnusomaisia, fysiologisia piirteitä; Charmeleonilla ei ole kameleonteille (ja linnuille) tyypillisiä haarautuvia, zygodactyylisia ("eng. zygodactyl") jalkoja, erikseen liikkuvia silmiä, ampumiseen tarkoitettua kieltä tai kykyä vaihtaa väriä, kuten jotkut kameleonttien sukuun kuuluvat lajit tekevät. Muutamia ominaisuuksia, joita se niiden kanssa jakaa, ovat kuono, päässä kasvava sarvi, sekä hännän laaja-alainen käyttö. Kameleonteilla on tarttumiseen soveltuva häntä, joita ne tarttumisen lisäksi käyttävät myös kiipeilyyn, kun taas Charmeleon käyttää häntäänsä aseena.
Charizard (jap: リザードン "Lizardon") ("Liekki Pokémon") on tuli- ja lentotyypin Pokémon. Se kehittyy Charmeleonista tasolla 36. Sillä on myös kyky mega-kehittyä kuudennesta sukupolvesta lähtien kahdeksi eri muodoksi: Mega Charizard X:ksi ja Mega Charizard Y:ksi. Sen nimi on yhdistelmä sanoista "char" (polttaa) ja "lizard" (lisko).


title: Luettelo Pokémon-lajeista (1–20)

text:
Charizard on sekä Pokémon Redin että Pokémon Fire Redin maskotti, sillä se esiintyy molempien pelien kannessa.
- Biologia


title: Luettelo Pokémon-lajeista (1–20)

text: Charizard on lohikäärmemäinen, kaksijalkainen Pokémon. Se on pääosin oranssi kerman värisellä alapuolella, joka kulkee rintakehästä aina liekehtivään hännän tyveen asti. Charizardilla on pitkä kaula, pienet siniset silmät, ylöspäin suuntautuvat sieraimet ja kaksi tylppää sarvea sen suorakulmaisessa päässä. Sillä on myös kaksi jatkuvasti näkyvillä olevaa kulmahammasta sen yläleuassa, kaksi isoa, turkoosin alapuolen omaavaa siipeä, sekä sarvimainen lisäke kunkin siiven kärjessä. Charizardin käsivarret ovat tukevaan vatsaan verrattuna lyhyen ja luisevan näköiset; jokaisessa raajassa on kolme valkoista kynttä. Sillä on myös tanakat jalat ja kermanvärinen pohja sen jalkapohjissa.


title: Luettelo Pokémon-lajeista (1–20)

text:
Tämä Pokémon lentää etsiskellen voimakkaita vastustajia taistellakseen niiden kanssa, ja sen tuli rupeaa palamaan aiempaa kuumempana kun se saa lisää kokemusta itselleen. Sen tulinen henkäys kykenee sulattamaan lohkareita, massiivisia jäätiköitä, ja sen tiedetään tämän lisäksi vahingossa aiheuttaneen myös metsäpaloja..
- Alkuperä


title: Luettelo Pokémon-lajeista (1–20)

text: Charizard muistuttaa eurooppalaista lohikäärmettä.


title: Luettelo Pokémon-lajeista (1–20)

text:
Sen mega-kehitysmuodolla, Mega Charizard Y:llä, on myös pterosaurusten kuten Pteranodon, ominaisuuksia.
Squirtle (jap: ゼニガメ "Zenigame") ("Pieni Kilpikonna Pokémon") on vesityypin Pokémon. Se kehittyy ensin Wartortleksi tasolla 16 ja myöhemmin Blastoiseksi tasolla 36. Sen nimi on yhdistelmä sanoista "squirt" (ruiskuttaa) ja "turtle" (kilpikonna, tarkemmin ottaen merikilpikonna).


title: Luettelo Pokémon-lajeista (1–20)

text: Se näyttää kilpikonnalta, mutta sen iho on sininen. Se on 50,8 cm pitkä ja painaa 9 kg. Se on hyvä tuli-, maaperä- ja kivityyppien pokémoneja vastaan, mutta sähkö-, ruoho- ja lohikäärmepokémonit ovat sille hankalia vastuksia.


title: Luettelo Pokémon-lajeista (1–20)

text: Squirtle oli Ashin kilpailijan Gary Oakin aloituspokémon. Tämä paljastui tosin vasta Master Quest -kauden jaksossa "Ystävät kilpasilla" ("The Ties That Bind"), jossa se oli jo täysin kehittynyt Blastoiseksi. Se tosin nähtiin Squirtlena takaumassa jaksossa "Samurain haaste" ("Challenge of the Samurai") taistelemassa Samurain Pinsiria vastaan. Voidaan kuitenkin olettaa, että Brock olisi tiennyt tämän jo ennestään, sillä salimerkistä päätellen Gary on voittanut Brockin ja Brock on voinut nähdä Squirtlen.


title: Luettelo Pokémon-lajeista (1–20)

text: Ash nappasi Squirtlensa jaksossa "Squirtlejengi vauhdissa" ("Here Comes the Squirtle Squad"), missä tämä Squirtle toimi "Squirtle-jengin" johtajana. Myöhemmin Ash palautti Squirtlensa sen luo, koska ryhmä oli hajoamassa eripuran takia. Hän on kuitenkin käyttänyt sitä satunnaisesti, esimerkiksi taistelussa Brandonin Ninjaskia ja Solrockia vastaan vastaan jaksossa "Pace - The Final Frontier!". May sai Squirtlensa professori Oakilta jaksossa "Oikea aika ja oikea tapa" ("The Right Place and the Right Mime"). Tämä Squirtle on selvästi Ashin Squirtlea pienempi ja nuorempi. Jaksossa "Sankarien vastaanotto!" ("Staging a Heroes' Welcome!") paljastetaan, että Mayn Squirtle on kehittynyt Wartortleksi hänen matkatessaan yksin Johtossa.


title: Luettelo Pokémon-lajeista (1–20)

text: - Alkuperä


title: Luettelo Pokémon-lajeista (1–20)

text: Squirtle näyttäisi perustuvan merikilpikonniin.


title: Luettelo Pokémon-lajeista (1–20)

text: Wartortle (jap: カメール "Kameil") ("Kilpikonna Pokémon") on vesityypin Pokémon. Se on Squirtlen seuraava muoto. Se on 99 cm korkea ja painaa 22,7 kg. Se on hyvä tuli-, maaperä- ja kivityyppisiä pokemoneja vastaan, mutta sähkö-, ruoho- ja lohikäärmepokemonit ovat sille haasteellisia vastuksia. Wartortle kehittyy Blastoiseksi tasolla 36.


title: Luettelo Pokémon-lajeista (1–20)

text: Wartortlen nimi on yhdistelmä joko sanoista "war" (sota) tai "warrior" (soturi), sekä sanoista "tortoise" (maakilpikonna) ja "turtle" (merikilpikonna).


title: Luettelo Pokémon-lajeista (1–20)

text: Se on ulkoasultaan tyylitellyn merikilpikonnan näköinen. Sen höyhenpeitteismäinen häntä on viittaus japanilaisen legendan "minogame" (蓑亀) -kilpikonnaan, joka eli 10,000 vuotta ja kasvatti itselleen merilevästä koostuvan hännän.


title: Luettelo Pokémon-lajeista (1–20)

text: Sen hännän happea varastoiva ominaisuus näyttäisi puolestaan olevan viittaus Australiassa elävän näykkijäkilpikonnalajin, "Elseya albagulan" , epätavalliseen taitoon hengittää takapuolensa kautta.


title: Luettelo Pokémon-lajeista (1–20)

text: Blastoise (jap: カメックス "Kamex") ("Äyriäis Pokémon") on vesityypin Pokémon. Se kehittyy Wartortlesta tasolla 36. Sillä on myös kyky mega-kehittyä kuudennesta sukupolvesta lähtien Mega Blastoiseksi. Sen nimi tulee sanoista "blast" (räjähdys, viitaten sen selässä oleviin tykkeihin) ja "tortoise" (maakilpikonna).


title: Luettelo Pokémon-lajeista (1–20)

text: Blastoise on 160 cm korkea ja se painaa 85,5 kg. Se on hyvä tuli-, maaperä- ja kivityyppien pokemoneja vastaan, mutta sähkö- ja ruohopokemonit ovat sille haasteellisia vastuksia. Blastoisen selässä oleva kilpi on kivenkova, ja se on vaikea läpäistä, jolloin tämän Pokemonin raajat ja pää ovat heikompia. Blastoisella on megaevoluutio, jolloin se saa kolmannen vesitykin, joka sijaitsee sen selässä.


title: Luettelo Pokémon-lajeista (1–20)

text: Blastoise on Pokémon Bluen maskotti, sillä se esiintyy kyseisen pelin kannessa.


title: Luettelo Pokémon-lajeista (1–20)

text: Sen ulkoasu on näyttäisi perustuvan kilpikonnaan, johon on sekoitettu panssarivaunumaisia piirteitä. Blastoisen selässä olevat tykit ovat voineet saada vaikutteita myös, simpukoilla ja eräillä muilla äyriäislajeilla tavattavista, hiekkaan kaivautumiseen tarkoitetuista, putkista. Tästä saattaisi johtua myös sen luokittelujärjestelmän 'Äyriäis Pokémon' ("eng. Shellfish Pokémon") -nimikin.


title: Luettelo Pokémon-lajeista (1–20)

text: Caterpie (jap: キャタピー "Caterpie") ("Mato Pokémon") on hyönteistyypin Pokémon. Se kehittyy Metapodiksi tasolla 7. Sen nimi tulee englannin kielen sanasta "caterpillar" (’toukka’).


title: Luettelo Pokémon-lajeista (1–20)

text: Se on pienikokoinen, vaaleanvihreä toukka, jolla on keltainen mahanalus ja neljä pallomaista jalkaa. Huomiota herättävimmät piirteet Caterpien ulkonäössä ovat lautasmaiset silmät, ja päähän kasvanut punainen, kolmihaarainen sarvi.


title: Luettelo Pokémon-lajeista (1–20)

text: Caterpie on hyvin yleinen Pokemon Blue/Red/Yellow-peleissä. Hintelyytensä ja olemattoman hyökkäysarsenaalinsa vuoksi siitä kuitenkin tulee lähes käyttökelvoton heti Viridian Forestin jälkeen. Caterpie kehittyy kuitenkin Metapodiksi varhain, tasolla 7.


title: Luettelo Pokémon-lajeista (1–20)

text: Caterpien Attack-, Defence-, Speed-, ja Special-arvot ovat erityisen huonoja, joten siitä ei ole vastusta useimmille Pokemoneille. Lisäksi se ei ole kykenevä oppimaan yhtäkään Technical Move tai Hidden Move- hyökkäystä. Joskin X ja Y peleissä Caterpie oppii tasolla 15 "Bug Biten".


title: Luettelo Pokémon-lajeista (1–20)

text: Anime-sarjassa Caterpie oli ensimmäinen Ashin luonnosta pyydystämä Pokémon. Hyvin pian se kuitenkin kehittyi Metapodin kautta Butterfreeksi ja seurasi Ashia aina siihen asti, kunnes löysi elämänkumppaninsa toisesta Butterfreestä. Televisiosarjan Caterpie on huomattavasti voimakkaampi verrattuna Pokemon-pelien versioon; Pokemonin ensimmäisen tuotantokauden alussa Caterpie peittosi yksinään Rakettiryhmän Koffingin ja Ekansin.


title: Luettelo Pokémon-lajeista (1–20)

text: Metapod (jap: トランセル "Trancell") ("Kotelo Pokémon") on hyönteistyypin Pokémon. Se kehittyy ensin Caterpiesta tasolla 7 ja myöhemmin Butterfreeksi tasolla 10.


title: Luettelo Pokémon-lajeista (1–20)

text: Metapodin ainoa kyky on "kovettuminen" (Harden). Sillä tavalla se muuttuu aina vain kestävämmäksi, muttei itse pysty hyökkäämään ja taistelut on miltei mahdoton voittaa. Ainoa poikkeus on kun Ash taisteli Metapodilla Pinsiriä vastaan. Taistelussa Pinsir yritti rusentaa Metapodin kuoren puristamalla koteloa saksissaan. Sakset kuitenkin hajosivat ja Metapod voitti taistelun. Metapod muuttuu nopeasti Butterfreeksi.


title: Luettelo Pokémon-lajeista (1–20)

text: Sen nimi tulee sanoista metamorfoosi (englanniksi metamorphosis) joka tarkoittaa muodonmuutosta sekä englannin sanasta pod (kapseli tai kotelo) viitaten esimerkiksi perhosten kotelovaiheeseen. Pehmeän kuoren aikaan Metapod on heikko ja haavoittuva.


title: Luettelo Pokémon-lajeista (1–20)

text: Butterfree (jap: バタフリー "Butterfree") ("Perhos Pokémon") on hyönteis- ja lentotyypin Pokémon. Se kehittyy Metapodista tasolla 10.


title: Luettelo Pokémon-lajeista (1–20)

text: Se on 109,2 cm pitkä ja se painaa 32,2 kg. Butterfree on hyvä ruoho- meedio- ja taistelutyyppien Pokémoneja vastaan, mutta kummitus- sähkö- kivi- ja tulityyppien Pokémonit ovat sille haastavia vastuksia.


title: Luettelo Pokémon-lajeista (1–20)

text: Butterfree oli Ashin ensimmäinen luonnosta pyydystämä Pokemon ja myös ensimmäinen täysin kehittynyt. Ash käytti sitä useissa otteluissa. Jaksossa Hyvästi, Butterfree ("Bye Bye Butterfree") Butterfree rakastui vaaleanpunaiseen Butterfreehin. Ash vapautti Butterfreen eikä sitä ole takaumien lisäksi enää nähty. Unova-kaudella Ash auttoi villä Caterpieta kehittymään Butterfreeksi asti, että se voi liittyä parveensa.


title: Luettelo Pokémon-lajeista (1–20)

text: Sen nimi on yhdistelmä sanoista butterfly, eli perhonen, ja free (vapaa).


title: Luettelo Pokémon-lajeista (1–20)

text:
Weedle ("Karvainen Ötökkä Pokémon") on ötökkä- ja myrkkytyypin Pokémon. Se liikku maassa ”mönkimällä” ja saattaa uskaltautua asutuksiin tai niiden lähelle. Päässään olevaa piikkiä se käyttää itseään puolustaakseen. Se on 30,4 cm pitkä ja se painaa 3,1 kg. Weedle on hyvä ruoho ja meedio tyyppien pokemoneja vastaan, mutta kummitus, taistelu, tuli, maaperä ja kivi tyyppien pokemonit ovat sille hankalia vastuksia.
Otteluissa weedleä käytetään usein pelin alkupuolella vastustajien myrkyttämiseen, jonka ansiosta vastustaja menettää hieman henkiä jokaisella vuorollaan. Rihmaiskun avulla vastuksen nopeutta (speed) voidaan laskea. Weedle kehittyy Kakunaksi.


title: Luettelo Pokémon-lajeista (1–20)

text: Sen nimen alkuperästä ei ole varmuutta, sillä mikään esitetyistä mahdollisuuksistai ei kunnolla sovi tämän pienen pokémonin piirteisiin. Esimerkiksi sen nimi voisi olla leikittelyä sanoilla "wee" eli piskuinen ja beetle eli kovakuoriainen. Jälkimmäistä se ei kuitenkaan muistuta. Myös sana ”weed” eli rikkaruoho on mahdollinen, mutta yhteyttä hahmon ja kasvin välillä on vaikea hahmottaa. Se saattaa tulla myös sanoista "worm" (’mato’) ja "needle" (’neula’).


title: Luettelo Pokémon-lajeista (1–20)

text: Kakuna ("Kotelo Pokémon") on hyönteis- ja myrkkytyypin Pokémon. Suomessa Anime-sarjassa sitä sanotaan myös Kokonaksi. Se on Weedlen seuraava muoto. Metapodin tavoin Kakuna on toukan ja hyönteisen kotelomainen välivaihe. Kakuna on liikuntakyvytön joten se ei myöskään pysty hyökkäämään. Sen ainoa puolustautumismenetelmä on kovettuva kuori. Kakuna kehittyy Beedrilliksi tasolla 10.


title: Luettelo Pokémon-lajeista (1–20)

text: Sen nimi on muunnelma englannin sanasta cocoon, joka tarkoittaa koteloa.


title: Luettelo Pokémon-lajeista (1–20)

text: Beedrill (Myrkkymehiläis Pokémon) on hyönteis- ja myrkkytyypin Pokémon. Se on ampiaisen näköinen, ja sillä on kolme myrkkypistintä. Se on 99 senttimetriä pitkä ja 29,5 kiloa painava. Beedrill on hyvä ruoho-, meedio- ja ötökkätyyppien pokémoneja vastaan, mutta kummitus-, lento-, taistelu-, tuli- ja kivityyppien pokémonit ovat sille haasteellisempia vastuksia. Beedrill on Weedlen kolmas muoto, eikä se kehity enää. Beedrillit elävät isoissa yhdyskunnissa.


title: Luettelo Pokémon-lajeista (1–20)

text: Sen nimi on yhdistelmä sanoista bee (mehiläinen) ja drill (pora). Sen japaninkielinen nimi tulee myös englannista, sillä se lausutaan kutakuinkin samoin kuin ”spear” eli keihäs.


title: Luettelo Pokémon-lajeista (1–20)

text: Anime-sarjassa Ash Ketchum nappasi Beedrillin Hyönteispyydystyskilpailun aikana ja voitti kilpailun voittaen itselleen "Sun Stone"n (Aurinkokivi). Hän kuitenkin antoi Beedrillin Casey -nimiselle kouluttajalle, koska tämä rakastaa musta-kelta-raitaisia Pokémoneja. Caseyn Beedrilliä ei ole nähty juurikaan taistelemassa, joten sen taistelukyvyistä ei juurikaan ole tietoa muuten kuin ennen nappausta. Sen sijaan Beedrill on nähty usein lentotehtävissä, kuten etsimässä kadonneita jne.


title: Luettelo Pokémon-lajeista (1–20)

text: Pidgey ("Pieni Lintu Pokémon") on normaali- ja lentotyypin Pokémon. Se on hyvin yleinen, metsissä asustava Pokémon-laji. Maassa ollessaan Pidgey kykenee räpyttämään siipiään niin voimakkaasti, että maasta nousevat hiekkapilvet sokaisevat vastustajan. Pidgey kehittyy Pidgeottoksi tasolla 18. Pidgey on lempeä ja helppo pyydystettävä aloitteleville kouluttajille.


title: Luettelo Pokémon-lajeista (1–20)

text: Pidgeyn nimi on muunnelta sanasta pidgeon, joka tarkoittaa pulua tai kyyhkyä.


title: Luettelo Pokémon-lajeista (1–20)

text: Ensimmäisessä Pokémon-jaksossa ”Pokémon! Minä valitsen sinut!” () Ash yrittää napata Pidgeyn. Koska Pikachu ei vielä pitänyt Ashista, Ash yritti napata Pidgeyn yksin mutta tietenkin epäonnistui. Jaksossa ”Ei oppi ojaan kaada” () Ash ystävineen löytää Pokémon-instituutin pihalta pojan joka kertoo heille Pidgeystä ja sen kehitysmuodoista.


title: Luettelo Pokémon-lajeista (1–20)

text: Pidgeotto ("Lintu Pokémon") on normaali- ja lentotyypin Pokémon. Pidgeottot ovat 109,2 cm pitkiä ja 29,9 kg painavia. Niillä on vaaleanpunainen niskaan kaartuva töyhtö, joka kasvaa Pokémonin muututtua seuraavan muotoonsa Pidgeottiin tasolla 36. Pidgeotto on aiempaa kehitysmuotoaan Pidgeytä raivokkaampi ja reviriitietoisempi.


title: Luettelo Pokémon-lajeista (1–20)

text: Kuten aiemmankin vaiheensa, sen nimi on muunnelma sanasta "pidgeon".


title: Luettelo Pokémon-lajeista (1–20)

text: Tv-sarjassa Pidgeotto oli Ashin toinen luonnosta pyydystämä Pokémon. Pidgeottosta oli paljon apua otteluissa Rakettiryhmää vastaan. Ensimmäisen kauden viimeisessä jaksossa Pidgeotto kehittyi Pidgeotiksi.


title: Luettelo Pokémon-lajeista (1–20)

text: Pidgeot ("Lintu Pokémon") on normaali- ja lentotyypin Pokémon, joka pystyy mega-kehittymään. Pidgeot pystyy lentämään kolmen kilometrin korkeudessa kaksi kertaa ääntä nopeammin. Niille on tyypillistä hankkia ravintoa lentämällä veden pinnassa ja iskemällä kalamaisiin Pokémoneihin, esimerkiksi Magikarpeihin.


title: Luettelo Pokémon-lajeista (1–20)

text: Nimi Pidgeot on muunnelta englannin sanasta pidgeon.


title: Luettelo Pokémon-lajeista (1–20)

text: Animessa Ashin Pidgeotto kehittyi Pidgeotiksi ottelussa villä Fearowia vastaan. Ash vapautti Pidgeotin, että se voi suojella Viridian-metsän Pidgeytä ja Pidgeottoja Fearowilta.


title: Luettelo Pokémon-lajeista (1–20)

text: Rattata ("Hiiri Pokémon") on rotankaltainen normaalityypin Pokémon, joka on pääasiassa purppuranvärinen. Rattatalla on terävät hampaat, joilla se puree vastustajaansa. Rattata elää suurissa, jopa 40 yksilön laumoissa. Rattatan seuraava muoto on Raticate, joksi se kehittyy tasolla 20.


title: Luettelo Pokémon-lajeista (1–20)

text: Raticate ("Hiiri Pokémon") on nopea ja voimakas ensimmäisen sukupolven normaalityypin Pokémon sekä Rattatan seuraava ja viimeinen muoto. Se on isompi kuin Rattata, ja seisoo kahdella jalalla. Raticate käyttää pitkiä viiksiään säilyttääkseen tasapainonsa ja menee sekavaan tilaan, jos sen viikset leikataan. Raticate on väriltään ruskea ja se käyttää Rattatan tavoin hampaita hyökätäkseen.


title: Luettelo Pokémon-lajeista (1–20)

text: Sen nimi tulee englannin sanoista "rat" (’rotta’) ja "eradicate" (’voittaa täydellisesti’).


title: Luettelo Pokémon-lajeista (1–20)

text: Anime-sarjassa Ash omisti Raticaten jonkin aikaa jaksossa "Kieroa peliä valtamerilaivalla!" ("Battle Aboard the St. Anne") vaihdettuaan sen Butterfreehensä, mutta vähän ennen kuin laiva upposi, Ash perui vaihtokaupat ja sai Butterfreensä takaisin.


title: Marmaduke

text: Marmaduke on koko perheen komediaelokuva. Sen ensi-ilta oli Suomessa 30. heinäkuuta 2010. Elokuva pohjautuu Brad Andersonin samannimiseen sarjakuvastrippiin. Elokuva kertoo Windslowin perheestä ja heidän lemmikeistään - tanskandoggi Marmadukesta ja balineesi Carlosista - kun he muuttavat Kansasista Kaliforniaan.


title: Ekspansiivinen oppiminen

text:
Ekspansiivinen oppiminen on oppimista kuvaava malli, joka perustuu kulttuurihistorialliseen toiminnan teoriaan. Organisaatiot ymmärretään toimintajärjestelmiksi tai toimintajärjestelmien verkostoiksi ja oppiminen on niissä ilmenevien ristiriitojen käsittelyä. Ekspansiivisessa oppimisessa keskeistä on ajatus siitä, että oppimisprosessin kohde ei ole kiinteä tai annettu, vaan se muuttuu, laajenee, oppimisprosessin kuluessa. Tästä tulee lähestymistavan nimitys (ekspansiivisuus viittaa laajenemiseen). Kohde laajenee ajallisesti, kun tarkastelussa otetaan huomioon myös historiallista kehitystä, jonka kautta nykytilanteeseen on tultu. Edelleen oppimisen kohde laajenee paikallisesti. Lisäksi laajenemista tapahtuu vastuun alueella. Tämä näkökulma liittyy totunnaisten roolien ja työnjaon tarkasteluun ja haastamiseen. Neljänneksi kohde laajenee kehittymiseen: prosesseihin osalliset ottavat vastuuta uuden toimintamallin (edelleen) kehittymisestä.
Toimintajärjestelmät eivät jää tasapainotilaan vaan ovat liikkeessä sekä sisäisesti että suhteessa toisiin toimintajärjestelmiin. Tämä dynamiikka tuo esiin ristiriitoja. Ekspansiivisessa oppimisessa ristiriitojen historiallinen ymmärtäminen ja ratkaiseminen on keskeinen oppimisen mekanismi.
Oppiminen ymmärretään sykliseksi eli toistuvaksi prosessiksi, josta voidaan erottaa erityyppisiä askeleita. Prosessin etenemisjärjestys ei ole kiinteä vaan tavallista on, että prosessi "peruuttaa" aikaisempiin vaiheisiin törmätessään esteisiin.


title: Ekspansiivinen oppiminen

text:
Prosessin karkeat askeleet ovat:
Prosessin askeleita nimitetään oppimisteoiksi. Ne ovat prosessiin osallistuvien välistä yhteistä tekemistä ja vuoropuhelua, dialogia. Dialogin aikana osallistujien esiin nostamat näkökulmat törmäävät ja vaativat kehittämään työstettävää toiminnan mallia edelleen.


title: Johannes Thienemann

text: Johannes Thienemann (12. marraskuuta 1863 Gangloffsömmern, Thüringen – 12. huhtikuuta 1938 Rossitten, Itä-Preussi) oli saksalainen lintutieteilijä ja lintujen rengastamisen pioneereja, joka perusti Rossittenin lintuaseman.


title: Johannes Thienemann

text: Thienemann opiskeli teologiaa ja työskenteli opettajana, kunnes antautui kokonaan lintutieteelle ja ryhtyi tutkimaan lintujen muuttoa. Vuonna 1901 hän perusti Itä-Preussin Rossitteniin, Kuurinkynnäälle, maailman ensimmäisen lintuaseman. Nykyään Rossitten on Venäjän Kaliningradin aluetta ja nimeltään Rybatschi.


title: Johannes Thienemann

text: Thienemann vieraili Rossittenin kalastajakylässä ensimmäisen kerran 1896, ja ihastui paikalla tapahtuvaan massiiviseen lintujen muuttoon. Vuonna 1900 hän piti esitelmän Saksan lintutieteellisen yhdistyksen 50–vuotisjuhlakokouksessa, jonka seurauksena perustettiin yhdistys, joka yhdessä Preussin hallituksen kanssa määräsi Thienemannin hoitamaan lintuaseman perustamisen ja toimimaan aseman johtajana. Lintujen rengastamisen hän aloitti 1903. Thienemann työskenteli Rossittenissa loppuelämänsä. Hän luopui aseman johtajuudesta 1929.


title: Pussilantaipaleen kanava

text: Pussilantaipaleen kanava on Varkaudessa sijaitseva avokanava, joka rakennettiin vuosina 1969–1970. Kanava on osa syväväylää.


title: Pussilantaipaleen kanava

text: Kanavan mitat ovat:


title: Kyyjärven vaakuna

text: Kyyjärven vaakuna on Kyyjärven kunnan tunnus, jonka sen aaltokoroinen pieli ja käärme-aihe tekevät puhuvaksi.


title: Kyyjärven vaakuna

text: Vaakunan selitys on ”sinisessä kentässä aaltokoroinen vasen pieli ja luikerteleva käärme; kaikki hopeaa.” Vaakunan on suunnitellut Kaj Kajander, ja Kyyjärven kunnanvaltuusto hyväksyi sen kokouksessaan 9. toukokuuta 1969. Sisäasiainministeriö vahvisti vaakunan käyttöön 21. heinäkuuta samana vuonna.


title: Sumujen silta

text: Sumujen silta () on Mervyn LeRoyn ohjaama yhdysvaltalainen elokuva vuodelta 1940. Tuotantoyhtiö Universal Pictures tuotti elokuvasta ensimmäisen, James Whalen ohjaaman version vuonna 1931 nimellä "Waterloo Bridge" ("Kultaa kadulta"), joka perustuu Robert E. Sherwoodin Broadway-näytelmään "Waterloo Bridge" vuodelta 1930. MGM osti elokuvan oikeudet Universalilta ja tuotti siitä kaksi elokuvaversiota: vuoden 1940 version ("Sumujen silta") ja vuoden 1956 version ("Gaby").


title: Sumujen silta

text:
Käsikirjoitusta tehtäessä näytelmää on siistitty melko paljon. Taitavasti ohjattuun elokuvaan ohjaaja Mervyn LeRoy on saanut herkkyyttä ja koskettavuutta, mutta erityisest Vivien Leigh'n roolisuorituksen ansiosta se on saanut paikkansa suosittujen klassikkoelokuvien joukossa.
Sumujen sillan pääosissa ovat Vivien Leigh ja Robert Taylor. Kyseessä oli Leigh'n ensimmäinen elokuvarooli "Tuulen viemää" -elokuvan jälkeen. Leigh ja Taylor pitivät elokuvaa henkilökohtaisena suosikkinaan.


title: Sumujen silta

text: Elokuva on yksinkertainen tarina menetetystä ja saavutetusta rakkaudesta. Balettitanssija ja brittiupseeri tapaavat sattumalta ensimmäisen maailmansodan ilmahyökkäyksen aikana Lontoossa Waterloon sillalla. He rakastuvat ja lupaavat toisilleen menevänsä naimisiin. Nainen ryhtyy prostituoiduksi luullessaan virheellisesti miehen kuolleen sodassa.


title: Sumujen silta

text: Sille esitettiin kahta Oscar-palkintoa: parhaasta musiikista ja parhaasta kuvauksesta. Elokuva oli myös taloudellinen menetys.


title: Työolobarometri

text: Työolobarometrissa on Suomen työ- ja elinkeinoministeriön vuodesta 1992 lähtien vuosittain julkaisema selvitys, joka seuraa suomalaisen työelämän laadun muutoksia palkansaajien näkökulmasta.


title: Työolobarometri

text: Suurin osa barometrin sisällöstä on pysynyt samana julkaisusarjan ajan, mutta sen sisältää myös uusia, ajankohtaisia teemoja. Barometrin tiedot perustuvat Tilastokeskuksen työvoimatutkimuksen yhteydessä tehtyihin puhelinhaastatteluihin. Vastaajien satunnaisotos edustaa koko palkansaajakuntaa.


title: Työolobarometri

text: Työolobarometrissa työelämän kehittymistä on mitattu neljällä työelämän laadun ulottuvuudella: työpaikan varmuus, tasapuolinen kohtelu työpaikalla, kannustavus, innovatiivisuus ja keskinäinen luottamus sekä voimavarat suhteessa vaatimustasoon.


title: Citrix

text: Citrix Systems on vuonna 1989 perustettu IT-alan yritys, joka toimittaa palvelin- ja työasemavirtualisointiratkaisuja, verkkoratkaisuja, Software as a Service ("SaaS") -palveluja ja pilvipalveluita.


title: Citrix

text: Citrixin pääkonttori sijaitsee Fort Lauderdalessa Floridassa. Yhtiöllä on toimistot myös Kaliforniassa ja Massachusettsissa sekä tuotekehitysyksiköt Australiassa, Intiassa ja Britanniassa.


title: Citrix

text: Citrix partnereina toimii yli 10 000 yritystä yli sadassa maassa. Yhtiön liikevaihto vuonna 2013 oli 2,9 miljardia dollaria. Lokakuussa 2007 Citrix hankki omistukseensa XenSourcen, minkä jälkeen Citrix on valvonut avoimen lähdekoodin Xen-hypervisor-projektia.


title: Citrix

text: "Citrix Delivery Center", "Citrix Cloud Center" ("C3") ja "Citrix Online Services" -tuoteperheet tarjoavat sovelluksia on-demand-palveluna laitealustasta riippumatta. Citrix Delivery Center, johon kuuluvat XenDesktop, XenApp, XenServer ja NetScaler, virtualisoi palvelinympäristöt, työasemat ja sovellukset. Ohjelmistot on keskitetty palvelinkeskukseen, josta niitä tarjotaan käyttäjille on-demand-palveluna.


title: Citrix

text: Huhtikuusta 2009 lähtien Citrix on tarjonnut XenServer-virtualisointijärjestelmää ilmaiseksi ladattavana ohjelmana.


title: Citrix

text: "Citrix Receiver" on laitealustasta riippumaton sovellus IT-palveluiden jakamiseen. Kun Receiver on asennettu laitteeseen (esimerkiksi Windows, Mac OS tai IPhone) sovellukset ja työpöydät voidaan jakaa on-demand-palveluna ilman tarvetta hallinnoida, omistaa tai huolehtia fyysisestä laitteesta tai sen sijainnista. Receiver on toteutettu "Independent Computing Architecture" ("ICA") -teknologialla, joka on Citrixin kehittämä protokolla sovelluspalvelimelle. "ICA" määrittelee tiedon kulun palvelimen ja asiakassovelluksen välillä, mutta on alustariippumaton.


title: Citrix

text: Citrix perustettiin vuonna 1989 Richardsonissa Texasissa. Yhtiön perusti kolmen miljoonan dollarin rahoituksen turvin entinen IBM:n työntekijä Ed Iacobucci. Iacobucci siirsi yrityksen pian Floridan Coral Springsiin, jossa hän oli asunut työskennellessään IBM:llä. Citrixin nimi oli alun perin Citrus, mutta nimeä jouduttiin vaihtamaan, koska jo olemassa olleella yrityksellä oli siihen tavaramerkkioikeudet. Nykyinen nimi Citrix on yhdistelmä sanoista Citrus ja UNIX.


title: Citrix

text: Suuri osa Citrixin alkuperäisistä työntekijöistä oli osallistunut IBM:n OS/2-projektiin. Iacobuccin visiona oli rakentaa monen käyttäjän työympäristöä tukeva OS/2-versio. IBM ei ollut ideasta kiinnostunut, joten Iacobucci jätti yhtiön. Iacobuccille tarjottiin Microsoftin verkkoyksikön teknologiajohtajan virkaa, mutta hän kieltäytyi kunniasta ja perusti oman yrityksen.


title: Citrix

text: Yhtiön ensimmäinen tuote oli Citrix Multiuser, joka perustui OS/2-käyttöjärjestelmään. Citrix lisensioi OS/2:n lähdekoodin Microsoftilta ohi IBM:n. Yritys toivoi kaappaavansa osan Unix-markkinoista tekemällä tekstipohjaisten OS/2-sovellusten kehittämisestä vaivatonta. Tuote ei kuitenkaan onnistunut löytämään markkinarakoa, mikä johtui osittain Microsoftin vuonna 1991 tekemästä päätöksestä lopettaa OS/2:n tukeminen.


title: Citrix

text: Citrixin toimitusjohtajaksi nimitettiin vuonna 1990 Roger Roberts. Texasista kotoisin oleva Roberts oli aiemmin työskennellyt Texas Instrumentsilla.


title: Citrix

text: Vuosina 1989–1995 Citrix ei tuottanut voittoa – vuosina 1989–1990 yhtiöllä ei ollut tuloja ollenkaan. Vuosina 1991–1993 se sai rahoitusta Inteliltä ja Microsoftilta sekä riskisijoittajilta. Ilman rahoitusta Citrix ei olisi selvinnyt tuosta ajanjaksosta.


title: Citrix

text: Vuonna 1993 lanseerattiin Citrix WinView, joka mahdollisti DOS- ja Windows 3.1 -sovellusten etäkäytön monen käyttäjän ympäristöissä. WinView oli Citrixin ensimmäinen menestynyt tuote.


title: Citrix

text: Citrix listautui joulukuussa 1995.


title: Citrix

text: Citrixin ja Microsoftin yhteistyö alkoi vuonna 1989 Citrixin lisensoidessa OS/2:n lähdekoodin. Myöhemmin Citrix hankki lähdekoodilisenssin Microsoftin Windows NT 3.51 -käyttöjärjestelmään. Vuonna 1995 yritys julkaisi etäkäyttömahdollisuudella varustetun Windows NT:n työryhmäversion nimeltä WinFrame.


title: Citrix

text: Windows NT 4:n WinFrame-version kehitystyön ollessa jo meneillään Microsoft päätti, ettei se halunnutkaan lisensoida Windows NT 4:n lähdekoodia Citrixille. Lisäksi Microsoft uhkasi rakentaa oman versionsa WinFramesta. Citrix ja Microsoft kävivät neuvotteluja asian ratkaisemiseksi. Neuvottelujen jälkeen Microsoft lupautui lisensoimaan Citrixille Windows NT Server 4.0:n teknologiaa, ja sen jälkeen syntyi Windows Terminal Server Edition. Citrix puolestaan lupautui olemaan julkaisematta kilpailevaa tuotetta, ja se ryhtyi myymään laajennusta Microsoftin tuotteisiin MetaFrame-nimisenä. Yhteistyö jatkui Windows Server 2000:n ja Windows Server 2003:n aikana, jolloin Citrixin vastaavat tuotteet olivat "MetaFrame XP" ja "Presentation Server". Helmikuussa 2008 Presentation Server -tuoteperheen nimeksi vaihtui "XenApp".


title: Citrix

text: Tammikuussa 2008 Citrix ilmoitti laajentavansa yhteistyötä Microsoftin kanssa. Yhtiöiden tavoitteena on tuoda työasema- ja palvelinvirtualisoinnin markkinoille joukko ratkaisuja, jotka varmistavat yhtiöiden teknologioiden välille laajan yhteensopivuuden.


title: Citrix

text: Helmikuussa 2009 Citrix ja Microsoft kertoivat palvelinvirtualisointiin keskittyvästä ”Encore-projektista”. Yhteistyön tuloksena syntyi uusi tuote, Citrix Essentials, joka tarjoaa laajennetut hallintamahdollisuudet Microsoft Windows Server 2008 Hyper-V:lle. Uuden tuotteen markkinointi-, koulutus- ja jälleenmyyjätoimet suoritettiin Citrixin ja Microsoftin välisenä yhteistyönä.


title: Citrix

text: Citrix lahjoittaa varoja yrityksen Corporate Giving Programin kautta käytettäväksi koulutukseen, sekä talouden ja teknologian kehitykseen. Yhteistyössä Floridassa sijaitsevan Fort Lauderdalen kaupungin ja Sister Cities International -järjestön kanssa Citrix on esitellyt Cyber Sister Cities -projektin (CSC) prototyypin, jossa sisarkaupunkina on Ghanassa sijaitseva Agogo.


title: Simon Wells

text: Simon Wells (s. 1961) on brittiläinen elokuvaohjaaja, joka on ohjannut pääasiassa animaatioelokuvia. Hänen tunnetuin elokuvansa lienee "Aikakone" vuodelta 2002"."


title: Simon Wells

text: Wells kasvoi Cambridgessa kahden yliopisto-opettajan lapsena. Hän on kirjailija H. G. Wellsin lapsenlapsenlapsi. Wells opiskeli Leicester Polytechnicin taidekoulussa, mutta jätti opintonsa kesken työskennelläkseen Richard Williamsin animaatiostudiolla, missä hän aloitti uransa mainosten parissa. Hän oli mukana elokuvan "Kuka viritti ansan, Roger Rabbit?" tekemisessä ja piirsi storyboardeja "Paluu tulevaisuuteen" -elokuviin. Animaatioiden ulkopuolelle hän päätyi kuultuaan, että suunnitteilla oli uusi elokuvasovitus hänen esi-isänsä H. G. Wellsin pienoisromaanista "Aikakone". Studio piti Wellsin ideoistaan ja hänet valittiin ohjaajaksi. Ohjauskokemus oli tosin niin raskas, että hän kärsi kesken kuvausten hermoromahduksen eikä voinut jatkaa loppuun asti. Elokuva sai ensi-iltansa vuonna 2002.


title: Simon Wells

text: Wellsin ohjaamia animaatioelokuvia ovat muun muassa "Balto" (1995), "Egyptin prinssi" (1998) ja "Kohti Marsia" (2011).


title: Myrskyn silmäs

text: "Myrskyn silmäs" on suomalaisen rap-artisti Uniikin 19. syyskuuta 2009 julkaistu single albumilta "Juokse poika juokse". Kappaleella vierailee Jane -yhtyeestä tuttu Mia Huovila. Kappaleesta on julkaistu myös musiikkivideo.Myrskyn silmäs -musiikkivideo YouTubessa


title: Dušan Perniš

text: Dušan Perniš (s. 28. marraskuuta 1984 Nitra, Tšekkoslovakia) on slovakialainen jalkapalloilija, pelipaikaltaan maalivahti. Perniš edustaa skotlantilaista Dundee Unitedia, jossa hän on pelannut vuodesta 2010 saakka. Nykyisessä seurassaan hän on ollut voittamassa saman vuoden Skotlannin cupia.


title: Dušan Perniš

text: Perniš oli Slovakian nuorten maajoukkueen mukana alle 20-vuotiaiden MM-kisoissa 2003, mutta ei pelannut turnauksessa otteluakaan. Aikuisten maajoukkueessa hän on pelannut kaksi ottelua ja oli mukana MM-kisoissa 2010, mutta joutui jälleen istumaan koko turnauksen vaihtopenkillä.


title: Fukoosi

text: Fukoosi eli rodeoosi tai 6-deoksi-galaktoosi ( CHO) on heksooseihin kuuluva deoksisokeri. Rakenteeltaan se eroaa galaktoosista siten, että yksi galaktoosin hydroksyyliryhmistä on korvautunut vetyatomilla. Fukoosia esiintyy monissa eliöissä.


title: Fukoosi

text: D-fukoosi on luonnossa esiintyvänä fukoosin isomeereista harvinaisempi. Sitä on tavattu glykosidina Keski- ja Etelä-Amerikassa kasvavien kiertokasvien juurakoista. Lisäksi sitä on tavattu muutamista bakteerilajeista kuten "Actinobacillus actenomycetemcomitans", "Campylobacter jejuni" ja "Caulobacter crescentus", joissa se on osa polysakkarideja. D-fukoosia voidaan valmistaa kiertokasvien glykosideista hajottamalla ne happoliuoksella. Sitä voidaan valmistaa myös synteettisesti D-galaktoosista korvaamalla hydroksyyliryhmä vetyatomilla. Vesiliuoksissaan D-fukoosi esiintyy pääosin rengasrakenteisena pyranoosina


title: Fukoosi

text: Fukoosia esiintyy rakkolevissä, joissa se muodostaa fukoidaanipolysakkaridin perusrungon. Lisäksi yhdistettä tavataan merisiilten ja sammakkoeläinten munissa ja tragenttikumissa. Nisäkkäillä fukoosia tavataan monissa glykaaneissa. Muun muassa A- ja B-veriryhmien antigeeneissä. L-fukoosi liittyy glykoproteiineihin O- tai N-glykosidisidoksella. Fukoosin sisältävillä glykaaneilla on monia tärkeitä tehtäviä nisäkkäiden elimistössä. Ne muun muassa osallistuvat verensiirtoon, selektiinivälitteiseen adheesioon. L-fukoosia tuotetaan käsittelemällä rakkolevää laimealla suolahapolla ja tämän jälkeen syntyvä tuote puhdistetaan ja fukoosi kiteytetään.


title: Fukoosi

text: Fukoosiryhmä liitetään glykaaneihin fukosyylitransferaasientsyymien välityksellä GDP-fukoosista, jota muodostuu GDP-mannoosista tai fukoosi-1-fosfaatista. Bakteerit kykenevät entsyymeillään katalysoimaan fukoosin muuntumista fukuloosiksi, joka on ketoheksoosisokeri, kun fukoosi on aldoheksoosi. Nisäkkäät kataboloivat fukoosin eri tavalla. Sikojen maksasolujen sisältävät entsyymit muokkaavat fukoosista maitohappoa.


title: Kim Myong-won

text: Kim Myong-won (; s. 15. heinäkuuta 1983 Pjongjang) on pohjoiskorealainen jalkapalloilija, joka pelaa hyökkääjänä tai maalivahtina. Hän edustaa Amrokgang-nimistä seuraa, jossa hän on pelannut vuodesta 2003 saakka.


title: Kim Myong-won

text: Kim oli Pohjois-Korean maajoukkueen mukana MM-kisoissa 2010, mutta ei pelannut turnauksessa otteluakaan. Hänet valittiin turnaukseen lähinnä hyökkääjäksi, mutta koska hänet oli merkitty maalivahdiksi, FIFA tiedotti, että Kim olisi saanut pelata vain maalivahtina. Hän on kuitenkin tiettävästi ollut maalivahtina Pohjois-Korean liigassa, sillä kerrotaan, että hän on eräässä ottelussa torjunut kolme rangaistuspotkua.


title: Europe: Super Hits

text: Europe: Super Hits on hard rock -yhtye Europen vuonna 1998 julkaistu kokoelmalevy.


title: Espanja olympialaisissa

text: Espanja osallistui olympialaisiin ensimmäisen kerran Pariisissa 1900. Kolmista seuraavista kilpailuista se jäi pois, mutta on ollut mukana kaikissa kesäolympialaisissa Antwerpenista 1920 lähtien lukuun ottamatta Berliinin 1936 ja Melbournen 1956 kisoja, joita se boikotoi. Vuonna 1956 se osallistui kuitenkin Tukholmassa järjestettyihin ratsastuslajeihin. Espanjan Barcelonassa järjestettiin kesäolympialaiset 1992. Talviolympialaisiin Espanja on osallistunut joka kerta Garmisch-Partenkirchenistä 1936 lähtien.


title: Espanja olympialaisissa

text: Espanja on saavuttanut kesäolympialaisissa 37 kulta-, 59 hopea- ja 35 pronssimitalia. Eniten mitaleita on saavuttanut meloja David Cal, yhden kullan ja neljä hopeaa 2004–2012.


title: Espanja olympialaisissa

text: Talviolympialaisissa Espanja on saavuttanut kaksi mitalia pujottelussa: Francisco Fernández Ochoa kultaa Sapporossa 1972 ja Blanca Fernández Ochoa pronssia Albertvillessä 1992.


title: Kaitlampi

text: Kaitlampi on järvi Vihdissä Nuuksion kansallispuistossa, lähellä Espoon rajaa. Sen eteläpäässä sijaitsee Kattilan retkeilyalue, joka on muodostunut entisen Kattilan torpan ympärille.


title: Kaitlampi

text: Yksi Kaitlammen alueen merkittävimpiä eläimiä on liito-orava. Kaitlammelta etelään Haukkalammelle sijaitsee Haukkalampi-Kaitlampi -niminen kallioalue, KAO010123, jonka laajuus on 560 hehtaaria, korkeus merenpinnasta 100 metriä ja suhteellinen korkeus ympäristöönsä nähden 40 metriä. Vedet Kaitlammista virtaavat Poikkipuoliaiseen, joka on osa Siuntionjoen vesistöä.


title: Kaitlampi

text: Kaitlampeen on istutettu 1992-1998 siikoja (1991, 665 kpl; 1994, (peled) 1300 kpl; 1995, 1000 kplm; 1996 (peled), 1000 kpl) ja harjuksia (1992, 2000 kpl, 1993 500 kpl ja 1998 500 kpl).


title: Edmund Selous

text: Edmund Selous (1857 - 1934) oli brittiläinen lintutieteilijä ja kirjailija.


title: Edmund Selous

text: Selous oli omalaatuinen tiedemies, sillä hän vältti kaikenlaista kanssakäymistä toisten lintutieteilijöiden kanssa ja tutustumista heidän tutkimustuloksiinsa, koska halusi luottaa vain omiin havaintoihinsa. Hänen havaintonsa ja muistiinpanonsa olivat huolellisia ja tarkkoja. Vanhemmalla iällä hän kääntyi lintujen ja munien keräilijöitä vastaan, ja syytti näitä murhaajiksi. Hän muutti lintutieteen suuntaa laboratorioista ja museoista maastoon ja luontoon, ja saavutti merkittäviä tutkimustuloksia lintujen sukupuolivalinnan ja sosiaalisen käyttäytymisen alueilla. Selousia voidaan ehkä pitää nykyisen kaltaisen maasto-ornitologian isänä. Hänellä oli useita merkittäviä seuraajia, kuten Julian Huxley ja Eliot Howard.


title: Edmund Selous

text: Selous oli tuottelias kirjoittaja, ja hänen artikkeleitaan julkaisivat "The Saturday Review", "The Zoölogist" (1901-1906), "The Naturalist" (1920-1921), "Wild Life" (1915-1916), "The Auk" (1917) ja "Journal für Ornithologie" (1929). Hän julkaisi useita, pääasiassa lintujen elämästä kertovia luontokirjoja, sekä lapsille suunnattuja että tieteellisiä teoksia, joista kenties maineikkain on "Bird Watching" (1901). Vanhoilla päivillään hän ehkä hieman höpertyi, koska julkaisi vuonna 1931 lintuparvien liikkeistä teorian, jonka mukaan parven jäsenet olivat yhteydessä keskenään telepatian avulla.


title: Edmund Selous

text: Vuonna 1886 Selous avioitui Fanny Margaret Maxwellin (1863-1955) kanssa, ja heille syntyi kolme lasta: Gerald (14.7.1887) ja kaksoset Mary ja Freda (8. huhtikuuta 1892). Hänen isoveljensä Frederick Selous oli tutkimusmatkailija ja suurriistan metsästäjä.


title: Aristide Zogbo

text: Aristide Benoît Zogbo (s. 30. joulukuuta 1981 Abidjan) on norsunluurannikkolainen jalkapalloilija, pelipaikaltaan maalivahti. Hän edustaa israelilaista Maccabi Netanyaa, jossa hän on pelannut vuodesta 2009 saakka. Zogbo on edustanut aiemmin Issia Wazia ja egyptiläistä Ittihad El-Shortaa. Issia Wazissa hän oli voittamassa Norsunluurannikon cupia vuonna 2006 ja oli myös seuraavana vuonna kilpailussa hopeaa voittaneessa joukkueessa.


title: Aristide Zogbo

text: Zogbo on pelannut maajoukkueessa kuusi ottelua ja oli joukkueen mukana sekä Afrikan-mestaruuskilpailuissa että MM-kisoissa 2010. Hän ei kuitenkaan pelannut turnauksissa otteluakaan.


title: Pauli Raunio

text: Pauli Valdemar Raunio (3. kesäkuuta 1923 Kemin maalaiskunta – 15. heinäkuuta 2000 Lahti) oli suomalainen ortopedi. Hän teki Suomen ensimmäiset reumalonkan tekonivelleikkaukset.


title: Pauli Raunio

text: Raunion vanhemmat olivat kirkkoherra Antti Emil Raunio ja Elsa Irene Nummi, ja hänen puolisonsa oli lääketieteen lisensiaatti Kaija Liisa Värri. Raunio pääsi ylioppilaaksi Turun suomalaisesta lyseosta 1942 ja valmistui lääketieteen lisensiaatiksi Turun yliopistosta 1950. Vuonna 1955 hänestä tuli kirurgian erikoislääkäri ja vuonna 1968 ortopedi. Hän oli Iitin kunnanlääkärinä vuoteen 1963 ja sen jälkeen 22 vuoden ajan Heinolassa Reumasäätiön sairaalassa ortopedian osastolla, ensin osastonlääkärinä vuoteen 1968, apulaisylilääkärinä vuoteen 1975 ja lopulta ylilääkärinä vuoden 1985 eläkkeelle jäämiseensä saakka.


title: Pauli Raunio

text: Reumasäätiön sairaala oli 1960-luvulla maailmanlaajuisesti merkittävä reumakirurgian koulutuspaikka, jossa Raunio työskenteli "reumakirurgian isäksi" kutsutun Kauko Vainion työtoverina sekä kehitti aktiivisesti uusia leikkausmenetelmiä ja loi ensimmäisen nykyaikaisen polven tekonivelen. Raunion erikoisalana olivat reumakäden leikkaukset, joista hän julkaisi väitöskirjan. Hän teki 1970-luvun alussa Suomen ensimmäiset reumalonkan tekonivelleikkaukset, joita hän oli opiskellut Englannissa.


title: Pauli Raunio

text: Raunio toimi muun muassa Suomen ortopediyhdistyksen ja Euroopan reumakirurgiyhdistyksen puheenjohtajana. Iitissä ja Heinolassa hän oli kirkkovaltuustojen jäsen ja Suomen Punaisen Ristin osastojen puheenjohtaja. Jatkosodassa Raunio kunnostautui tykistön tulenjohtajana Ilomantsin mottitaisteluissa vuonna 1944 ja sai sota-ansioistaan Vapaudenristin sekä myöhemmin Suomen Valkoisen Ruusun I luokan ritarimerkin.


title: Pauli Raunio

text: Raunio kuoli 77-vuotiaana pitkäaikaiseen sairauteen heinäkuussa 2000.


title: Luzonin maanjäristys

text: Luzonin maanjäristys tapahtui Luzonin tiheään asutulla saarella Filippiineillä 16. heinäkuuta 1990 kello 16.30 paikallista aikaa. Pahiten kärsivät Baguio City, La Unionin rannikkoalue ja Dagupan City. Myös Bataanin provinssissa ja Manilan metropolialueella sattui aineellisia vahinkoja.


title: Borja García

text: Borja García (s. 15. joulukuuta 1982 Espanja) on espanjalainen moottoriurheilija. Hän on kilpaillut World Series by Renault -sarjassa vuosina 2001–2002 ja Espanjan F3-mestaruussarjassa 2003–2004. F3-sarjan hän voitti 2004. Hän kilpaili myös GP2-sarjassa kausina 2005 ja 2007. Nykyään hän kilpailee Superleague Formula -sarjassa.


title: Borja García

text: García ajoi GP2-sarjassa kaudella 2005 Racing Engineering -tallissa ja saavutti kaksi palkintosijaa. Kaudella 2007 hän ajoi Durango-tallissa ja sai 28 pistettä ja 10. sijan MM-taulukossa. Vuonna 2008 García siirtyi Superleague Formula -sarjaan.


title: Liittovaltion rikos

text: Liittovaltion rikos ( tai "federal offense") on Yhdysvalloissa rikos, jonka on määritellyt laittomaksi liittovaltion lainsäädäntö. Liittovaltion rikoksia ovat muun muassa pankkiryöstö, kidnappaus, valuutan väärentäminen, huumeiden salakuljetus sekä Yhdysvaltain presidentin tai varapresidentin salamurha, joskin salamurhat lisättiin liittovaltion rikokseksi vasta presidentti John F. Kennedyn murhan jälkeen. Liittovaltion lakia valvoo muun muassa liittovaltion poliisi FBI.


title: Anders Langenskiöld

text: Anders Fabian Langenskiöld (7. toukokuuta 1916 Helsinki – 8. heinäkuuta 2000 Espoo) oli suomalainen lääkäri ja vapaaherra. Langenskiöld oli Helsingin yliopiston ortopedian ja traumatologian professori 1968–1979. Hän sai myös professorin arvonimen vuonna 1964. Langenskiöld oli kansainvälisesti arvostettu tiedemies, joka tutki liikuntaelinten ja selkärangan sairauksia ja niiden kirurgista hoitoa.


title: Anders Langenskiöld

text: Langenskiöld valitsi isänsä Fabian Langenskiöldin tavoin kirurgian elämänalakseen. Hänen äitinsä oli Asta Sofia Toni Adolfina Forsström ja puolisonsa vuodesta 1939 Ulla Liljequist, arkkitehti Bertel Liljequistin tytär. Langenskiöld tuli ylioppilaaksi 1933 ja valömistui lääketieteen lisensiaatiksi 1943, jolloin hän myös väitteli lääketieteen ja kirurgian tohtoriksi. Langenskiöld Hän työskenteli Helsingin kirurgisen sairaalan lääkärinä 1947–1954. Vuonna 1948 hän erikoistui kirurgiaan ja vuonna 1952 ortopediaan. Vuosina 1955–1956 hän toimi Helsingin Diakonissalaitoksen kirurgisen osaston ylilääkärinä ja vuodesta 1956 vuoteen 1968 Invalidisäätiön ortopedisen sairaalan ylilääkärinä. Hänen aikanaan sairaalasta tuli kansainvälisesti tunnettu ortopedinen keskus. Vuonna 1968 Langenskiöld nimitettiin Helsingin yliopiston ortopedian ja traumatologian professoriksi ja Töölön sairaalan ylilääkäriksi. Hänen johdollaan valmistui parikymmentä väitöskirjaa ja omaa laajaa tutkimustyötään hän jatkoi vielä vuoden 1979 eläkkeelle jäämisensä jälkeenkin. Langenskiöld oli monien kansainvälisten ortopediyhdistysten kunniajäsen.


title: Matti Nurminen

text: Matti Nurminen on seuraavien henkilöiden nimi:


title: Anja Erämaja

text: Anja Erämaja (s. 6. toukokuuta 1963) on suomalainen runoilija ja kirjailija. Hänen ensimmäisen proosarunokokoelmansa "Laulajan paperit" ilmestyi vuonna 2005. Se oli ehdolla Helsingin Sanomien kirjallisuuspalkinnon ja Runeberg-palkinnon saajaksi.


title: Anja Erämaja

text: Erämaja on kotoisin Turun saaristosta. Hän valmistui taiteen maisteriksi Taideteollisesta korkeakoulusta vuonna 1993.


title: Anja Erämaja

text: Erämaja työskentelee taiteidenvälisesti. Helsingin kirjailijat ry valitsi hänet Vuoden helsinkiläiskirjailijaksi 2014.


title: Sam Bird

text: Sam Jamie Bird (s. 9. tammikuuta 1987 Roehampton, Englanti) on brittiläinen autourheilija. Hän kilpailee Formula E -sarjassa. Bird on aiemmin kilpaillut Formula BMW, Formula Renault ja Formula 3 -sarjoissa. Bird on myös saavuttanut Autosport British Club Driver of the Year -palkinnon vuonna 2006.


title: Sam Bird

text: Bird ajoi kaudella 2010 GP2-luokassa ART Grand Prix -tallissa. Bird saavutti yhden voiton Italian Monzassa ja neljä kolmossijaa. Bird sijoittui loppupisteissä viidenneksi. Bird siirtyi iSport tiimiin kaudeksi 2011. Hän keräsi 45 pistettä ja sijoittui sarjan kuudenneksi. Vuonna 2012 Bird ajoi Formula Renault 3.5 -sarjassa voittaen kaksi kilpailua sijoittuen sarjan kolmanneksi. Vuonna 2013 Bird teki paluun GP2-sarjaan uudessa Russian Time-tallissa. Hän voitti viisi kilpailua ja sijoittui lopulta sarjassa toiseksi mestaruuden voittaneen Fabio Leimerin jälkeen. Vuonna 2014 Bird siirtyi FIA World Endurance Championship -sarjaan jossa hän kilpailee nykyään LMP2-luokassa.


title: Sam Bird

text: Vuodesta 2014–2015 lähtien Bird on kilpailut uudessa Formula E -sähköautosarjassa Virgin Racing -tallissa. Hän saavutti ensimmäisen voittonsa kauden 2014–2015 Malesian ePrix'ssä. Debyyttikautenaan hän sijoittui sarjan viidenneksi. Bird sijoittui kaudella 2015–2016 sarjan neljänneksi. Bird jatkoi kaudella 2016–2017 Virgin Racing -tallissa.


title: Emily the Strange

text: Emily the Strange on Rob Regerin Cosmic Debris -yhtiölleen luoma kuvitteellinen hahmo.


title: Emily the Strange

text: Cosmic Debris on avannut neljä Emily the Strangen nimellä kulkevaa kauppaa, jotka ovat Taiwanissa, Taipeissa, Hongkongissa ja Kreikassa. Emily the Strange -brändi sisältää vaatemallistoja, toimistotarvikkeita, tarroja ja sekalaisia muotituotteita.


title: Emily the Strange

text: Hahmo on esiintynyt Dark Horse Comicsin sarjakuvissa, HarperCollinsin kirjoissa sekä seuraavissa sarjakuvaromaaneissa:


title: Emily the Strange

text: Emily the Strange -sarjakuvaa on julkaissut Ranskassa vuodesta 2008 Soleil Productions.


title: Emily the Strange

text: HarperCollins on julkaissut Emily the Strange -romaaneja. Kirjoittajat ovat Rob Reger ja Jessica Gruner.


title: Emily the Strange

text: Emily the Strange on esiintynyt vaatetuotteissa 1990-luvulta lähtien. Vuodesta 2010 eteenpäin tuotteita valmistaa italialainen Pier spa -yritys.


title: Emily the Strange

text: Mike Richardson on työstämässä "Emily the Strange" -nimistä elokuvaa "Dark Horse Entertainmentin" alaisuudessa. Suunniteltu valmistumisvuosi oli 2013 ja jakelijaksi ilmoitettiin Universal Pictures.


title: Emily the Strange

text: Emily the Strange esiteltiin ensimmäisen kerran vuonna 1991, mutta vuoden 1978 "Nate the Great and the Lost List" -lastenkirjassa esiintyi samannäköinen Rosamond-niminen tyttö.


title: Emily the Strange

text: Rosamondin tekijät Marjorie Sharmat ja Marc Simont pyysivät Emily the Strangen tuotteita välittäviä yrityksiä poistamaan tuotteet valikoimistaan, jolloin Cosmic Debris haastoi heidät oikeuteen. Sharmat ja Simont vastasivat vasta-haasteella.


title: Emily the Strange

text: Emily the Strangen tekijät Rob Reger ja Rosamondin tekijät Sharmat ja Simont ilmoittivat myöhemmin sovitelleensa asian oikeuden ulkopuolella ja peruivat kaikki oikeustoimet toisiaan kohtaan. Sen jälkeen he kertoivat tunnistaneensa Emilyn ja Rosamondin olevan omintakeisia ja alkuperäisiä hahmoja.


title: Matti Nurminen (merenkulkuneuvos)

text: Matti Nurminen (13. tammikuuta 1911 Rauma – 9. heinäkuuta 2000 Helsinki) oli suomalainen merenkulkuneuvos, joka teki elämäntyönsä isänsä perustamassa John Nurminen Oy:ssä.


title: Matti Nurminen (merenkulkuneuvos)

text: Matti Nurminen valmistui Suomen Liikemiesten Kauppaopistosta vuonna 1931. Hankittuaan kieli- ja ammattitaitoa Englannista, Saksasta, Alankomaista ja Ahvenanmaalta Nurminen siirtyi perheyrityksensä palvelukseen vuonna 1934. Toisen maailmansodan aikana hän huolehti Baltiassa elin- ja sotatarvikelaivauksista Suomeen.


title: Matti Nurminen (merenkulkuneuvos)

text: Puutavarakauppayhtiöstä huolinta-, laivanvarustus- ja laivanselvitysyhtiöksi laajentuneen John Nurminen Oy:n toimitusjohtaja hän oli vuosina 1946–1971. Yhtiö luopui laivanvarustuksesta 1960-luvulla ja keskittyi kansainväliseen huolintaan ja kuljetukseen. Matti Nurminen toimi vielä yhtiön hallituksen puheenjohtajana vuosina 1972–1986.


title: Matti Nurminen (merenkulkuneuvos)

text: Matti Nurminen toimi matkayhtiö Matka-Kaleva Oy:n toimitusjohtajana yli kolme vuosikymmentä. Nuoruusvuosinaan hän toimi Helsingin Metsänkävijöissä, ja sittemmin hän oli perustamassa Partiosäätiötä. Nurminen sai partiopoikien korkeimman ansiomerkin Hopeasuden vuonna 1965. Hän oli Merenkävijät ry:n kommodori vuosina 1958–1963 ja Suomen Meripelastusseuran valtuuskunnan puheenjohtaja vuosina 1967–1972. Hänet kutsuttiin myös Paistinkääntäjien Veljeskunnan jäseneksi.


title: Matti Nurminen (merenkulkuneuvos)

text: Matti Nurminen sai merenkulkuneuvoksen arvonimen vuonna 1961 ja Suomen Leijonan komentajamerkin vuonna 1973. Hän kuoli 89-vuotiaana heinäkuussa 2000.


title: Jumiskon voimalaitos

text: Jumiskon voimalaitos on Posiolla ja Kemijärvellä Suolijärvien ja Kemijärven välissä sijaitseva maanalainen tunnelityyppinen vesivoimalaitos, joka on valmistunut vuonna 1953. Voimalaitos liitettiin Suomen sähköverkkoon 17. tammikuuta 1954. Voimalaitoksen putouskorkeus 96 metriä on Suomen suurin. Voimalaitoksen tehonlähteenä toimii 30 MW:n tehoinen Francis-turbiini. Laitoksen 32000 kVA:ia tuottavan generaattorin on valmistanut Secheron Charmilles ja se toimii 10,5 kV:n nimellisjännitteellä. Kallion hyvästä laadusta johtuen koneaseman luolaston seinissä ei ole tarvittu lainkaan verhousta. Vesi johdetaan laitokselle pitkän kanava-, järvi- ja tunnelijakson kautta. Keinotekoista uomaa on yhteensä 18 km. Laitoksen omistaa Pohjolan Voima.


title: Ripatti (täsmennyssivu)

text: Ripatti voi tarkoittaa ainakin seuraavia:


title: Valter Kostilainen

text: Valter Kostilainen (8. syyskuuta 1928 Suojärvi – 23. heinäkuuta 2000 Lahti) oli suomalainen professori, joka vaikutti keskeisesti laiva-alan tutkimukseen.


title: Valter Kostilainen

text: Kostilainen kirjoitti ylioppilaaksi Helsingin Suomalaisesta Normaalilyseosta vuonna 1947 ja valmistui diplomi-insinööriksi Teknillisestä korkeakoulusta vuonna 1954. Vuonna 1966 hänestä tuli tekniikan tohtori. Hän hankki käytännön laivansuunnittelukokemusta teollisuuden palveluksessa, ja vuonna 1968 hänet nimitettiin Teknillisen korkeakoulun laivanrakennusopin professoriksi, jota virkaa hän hoiti eläkkeelle jäämiseensä, vuoteen 1991 saakka.


title: Valter Kostilainen

text: Kostilainen tutki ilmapulputuksen käyttöä laivanpropulsiona, mikä johti 1970-luvun alussa jäänmurtajien jäissä liikkumista parantavaan uuteen tuotteeseen. Hän osallistui Teknillisessä korkeakoulussa 1970-luvulla laivamallikoelaboratorion suunnitteluun ja rakentamiseen sekä vaikutti siihen, että VTT perusti kaupallisesta laivamallikoetoiminnasta huolehtivan laiva-alan tutkimuslaboratorion kokeiden uhatessa siirtyä ulkomaille. Hän toteutti 1980-luvulla avovesi-laivamallialtaan muuttamisen jääaltaaksi vastaamaan lisääntyvän arktisen laivantutkimustoiminnan tarpeita. Jo 1970-luvulla hän johti tutkijaryhmää, joka selvitti laivan liikeradan dynamiikkaa matalassa vedessä sekä laivaonnettomuuksia ja niiden syy-yhteyksiä.


title: Valter Kostilainen

text: Kostilainen kuoli 71-vuotiaana auto-onnettomuuden seurauksena heinäkuussa 2000.


title: Highschool of the Dead

text: Highschool of the Dead (学園黙示録, "Gakuen Mokushiroku") on syyskuusta 2006 lähtien Monthly Dragon Age -lehdessä julkaistu manga, jota kirjoittaa Daisuke Satō ja piirtää Shouji Satō. Mangaan pohjautuvaa, Madhousen tuottamaa animesarjaa alettiin esittää Japanissa 5. heinäkuuta 2010. Sarja kertoo japanilaisista lukiolaisista, jotka joutuvat keskelle suurta zombien hyökkäystä.


title: Highschool of the Dead

text: Englanniksi sarjaa julkaisee pohjoisamerikkalainen mangakustantaja Yen Press.


title: Highschool of the Dead

text: "Highschool of the Dead" -animea esitettiin 5. heinäkuuta 2010 – 20. syyskuuta 2010. Jaksoja on 12. Jokaisella jaksolla on oma lopputunnuskappaleensa, jonka esittää Maon Kurosaki.


title: Etapit 11–20 Ranskan ympäriajossa 2010

text: Ranskan ympäriajon 2010 etappien 11–20 tulokset:


title: Etapit 11–20 Ranskan ympäriajossa 2010

text:
Etapin 15 tulokset
Kokonaistilanne etapin 15 jälkeen


title: Etapit 11–20 Ranskan ympäriajossa 2010

text:
Etapin 16 tulokset
Kokonaistilanne etapin 16 jälkeen


title: Etapit 11–20 Ranskan ympäriajossa 2010

text:
Etapin 17 tulokset
Kokonaistilanne etapin 17 jälkeen


title: Etapit 11–20 Ranskan ympäriajossa 2010

text:
Etapin 18 tulokset
Kokonaistilanne etapin 18 jälkeen


title: Etapit 11–20 Ranskan ympäriajossa 2010

text:
Etapin 19 tulokset
Kokonaistilanne etapin 19 jälkeen


title: Etapit 11–20 Ranskan ympäriajossa 2010

text:
Etapin 20 tulokset
Kokonaiskilpailun lopputulokset


title: Kiuruveden vaakuna

text: Kiuruveden vaakuna on Kiuruveden kaupungin tunnus, joka on samalla puhuva vaakuna.


title: Kiuruveden vaakuna

text: Vaakunan selitys on ”mustassa kentässä kultainen kiuru siivet levitettyinä, alapuolella saatteena kolme hopeista vesilehvää asetettuina 2 + 1.” Vaakunan on suunnitellut Tapio Vallioja, ja Kiuruveden kunnanvaltuusto hyväksyi sen kokouksessaan 29. marraskuuta 1962. Sisäasiainministeriö vahvisti vaakunan käyttöön 7. kesäkuuta 1963.


title: Esham

text: Rashaam Attica Smith (s. 1976 Long Island, New York, New York) on yhdysvaltalainen rap-artisti ja tuottaja, joka tunnetaan paremmin taiteilijanimellä Esham (lyhenne sanoista East Side Hoes And Money). Hän julkaisi debyyttialbuminsa "Boomin' Words From Hellin" vuonna 1989 ollessaan vasta 16-vuotias.


title: Esham

text: Eshamia pidetään yhtenä horrorcore-genren keksijöistä, joskin hän kutsuu täysin itse kehittämäänsä psykedeliaa, elektronista musiikkia ja rap rockia sekoittavaa musiikkiaan nimellä acid rap. Eshamilla oli kuitenkin varsinkin debyyttinsä aikoihin vaikeuksia luoda kuuntelijakantaa ja levytys-sopimusta ,sillä levyn shokeeraavat lyriikat ja aihepiirit, kuten helvetti, demonit, kidutus ja kultit liitettiin tuolloin metallimusiikkiin. Horrorcore nimettiinkin genrenä vasta vuosien päästä.


title: Josef Frank

text: Josef Frank (15. heinäkuuta 1885 Baden bei Wien, Itävalta – 8. tammikuuta 1967 Tukholma, Ruotsi) oli itävaltalais-ruotsalainen arkkitehti, muotoilija ja taiteilija. Hän oli funktionalismin pioneereja.


title: Josef Frank

text: Frank opiskeli arkkitehdiksi Berliinissä. Hänen väitöskirjansa vuodelta 1910 käsittelee Leon Battista Albertin kirkkoarkkitehtuuria.


title: Josef Frank

text: Kun elämä Itävallassa kävi hankalaksi, Frank muutti Ruotsiin ruotsalaisen (Suomessa syntyneen) vaimonsa Anna Sebeniuksen ehdotuksesta. Siellä hän ei kuitenkaan saanut juurikaan oman alansa töitä mutta keskittyi sen sijaan muihin, Svenskt Tennille tekemiinsä suunnittelutöihin, kuten tekstiileihin ja huonekaluihin. Kasviaiheiset tekstiilit poikkesivat värikylläisyydessään arkkitehtuurin ankarasta funktionaalisuudesta. Toisen maailmansodan aikana Frank asui viisi vuotta Yhdysvalloissa, jossa hän ei saanut töitä mutta sen sijaan vaikutteita muun muassa meksikolaisesta kansantaiteesta.


title: Josef Frank

text: Frank ihaili brittiläistä arts & crafts -liikettä. Häntä on toisinaan pidetty Marimekon esikuvana. Frank oli myös kuvataiteilija, hän maalasi akvarelleja, mutta tätä puolta hänen elämäntyöstään tunnetaan toistaiseksi vähän.


title: Josef Frank

text: Frank sai Ruotsin kansalaisuuden 1939. Vaimonsa kuoleman jälkeen hän asui yhdessä tämän serkun Dagmar Grillin kanssa. Frank oli juutalainen, ja hänen sukulaisiaan kuoli keskitysleireillä.


title: Iso-Britannia yleisurheilun Euroopan-mestaruuskilpailuissa

text: Iso-Britannia on osallistunut yleisurheilun ulkoratojen täyden ohjelman Euroopan-mestaruuskilpailuihin toisista kisoista, vuodesta 1938 lähtien ja se on saavuttanut vähintään yhden kultamitalin kaikissa kisoissa, joihin se on osallistunut. Yhteensä maa on saavuttanut 287 mitalia, joista 111 on kultaa. EM-kisojen mitalitilastossa se on toisella sijalla. Yksittäisten kisojen mitalitilaston ykkönen se on ollut Brysselissä 1950, Budapestissa 1998 ja Zürichissä 2014.


text: Ison-Britannian suurimmat menestyslajit ovat pika- ja keskimatkan juoksuja. Maan menestyneimmät EM-kisaurheilijat ovat viisi kultamitalia ja yhden hopean voittaneet neljännesmaileri Roger Black ja kestävyysjuoksija Mohamed Farah. Neljä henkilökohtaista kultamitalia eli toiseksi eniten Farahin jälkeen ovat voittaneet pika-aitajuoksija Colin Jackson ja keihäänheittäjä Steve Backley.


title: Kōichi Sugiyama

text: Kōichi Sugiyama (, s. 11. huhtikuuta 1931 Tokio) on japanilainen säveltäjä, jonka tunnetuimmat teokset ovat Dragon Quest -pelisarjan musiikkia.


title: Eliot Howard

text: Henry Eliot Howard (13. marraskuuta 1873 Kidderminster, Worcestershire – 26. joulukuuta 1940 Clareland, Stourport-on-Severn) oli englantilainen lintutieteilijä, joka otti käyttöön reviirin käsitteen lintutieteessä.


title: Eliot Howard

text: Howard opiskeli Stoke Pogesissa ja Eton Collegessa, sekä luki itsensä insinööriksi Mason Collegessa (myöhemmin Birminghamin yliopisto). Sittemmin hänet nimitettiin erään suuren teräsyhtiön johtajaksi Worcestershiressä.


title: Eliot Howard

text: Jo lapsena Howard oli erinomaisen kiinnostunut luonnosta ja etenkin linnuista. Hänen maatilansa mailla Clarelandissa oli monimuotoinen luonto ja runsas linnusto. Howard tutustui Edmund Selousin kirjoihin ja kiinnostui etenkin Charles Darwinin sukupuolivalintateoriasta. Hän kuitenkin pettyi Darwinin ajatuksiin siinä, että tämä oli luottanut asiassa toisen käden tietoihin, eli oli käyttänyt vankeudessa elävistä linnuista tehtyjä havaintoja. Howard perehtyi maatilallaan etenkin kerttujen sukupuolivalintaan, parinmuodostukseen ja lisääntymistoimintoihin. Hän havaitsi kerttukoiraiden saapuvan keväällä ennen naaraita ja valtaavan itselleen reviirin, jota ne puolustivat vihamielisesti toisia saman lajin koiraita vastaan. Naaraiden saapuessa ne valitsivat, eivät suinkaan koirasta, vaan reviirin, jonka ne katsoivat olevan riittävän hyvä lisääntymiseen ja jälkeläisten kasvattamiseen. Lyhyesti sanottuna koiraat eivät kilpailleet naaraista, vaan reviireistä.


title: Eliot Howard

text: Howardin kirjoissaan esittämä reviiriteoria ei ensi alkuun herättänyt paljonkaan huomiota, mutta joidenkin vuosien kuluttua se nousi esiin ja herätti kiivaan keskustelun brittiläisten lintutieteilijöiden keskuudessa. Vähitellen Howardin teoria alettiin hyväksyä, ja 1940-luvulta lähtien se on ollut yleisesti tunnustettu tosiasia.


title: Eliot Howard

text: Howard julkaisi kerttututkimuksensa yhdeksänä niteenä, joista ensimmäinen, "British Warblers", ilmestyi vuonna 1914. Teoksen oli kuvittanut tanskalainen maalari ja luonnontutkija Henrik Grönvold. Vuonna 1920 ilmestyneessä teoksessa "Territory in Bird Life" kuvittajina olivat Grönvold ja George Edward Lodge. Howard julkaisi myös vertailevan tutkimuksen keltasirkun ja pajusirkun käyttäytymisestä ja lisääntymistoiminnoista.


title: Eliot Howard

text: Howardilla oli tytär Esme Eleanor Howard.


title: Mads Bødker

text: Mads Bødker (s. 31. elokuuta 1987 Kööpenhamina, Tanska) on tanskalainen entinen jääkiekkopuolustaja. Hän pelasi ison osan urastaan ulkomailla siirryttyään ensin 19-vuotiaana Ruotsiin, jossa Bødker pelasi seitsemän kautta. Sittemmin hän vietti kauden 2013–2014 Venäjällä ja Saksassa. Uransa kaksi viimeistä kautta Bødker pelasi kotimaassaan SønderjyskE Ishockeyn riveissä. Hän pelasi urallaan kymmenet miesten MM-kilpailut ja kahdet olympiakarsinnat.


title: Mads Bødker

text: Bødkerin kasvattajaseura on Rødovre IK. Hän debytoi Tanskan pääsarjassa 16-vuotiaana kaudella 2003–2004, jolloin Bødker sai tililleen kaksi runkosarjaottelua. Varsinaisella tulokaskaudellaan 2004–2005 Bødker teki 26 runkosarjaottelussa tehot 1+4=5 ja hänet valittiin liigan vuoden tulokkaaksi.


title: Mads Bødker

text: Kaudeksi 2006–2007 Bødker siirtyi Ruotsin toiseksi korkeimmalle sarjatasolle HockeyAllsvenskan-joukkue Rögle BK:hon. Joukkue eteni Kvalserieniin sekä keväällä 2007 että keväällä 2008, mutta jälkimmäisellä kerralla Rögle nousi Elitserieniin. Bødkerin ensimmäinen Elitserien-kausi 2008–2009 toi hänelle 55 runkosarja- ja kymmenessä Kvalserien-ottelussa tehot 1+8=9. Rögle säilytti kauden jälkeen sarjapaikkansa, mutta seuraava kausi 2009–2010 päättyi kuitenkin taas pudotukseen. Tästä huolimatta Bødker teki joukkueen kanssa vuoden mittaisen jatkosopimuksen toukokuussa 2010.


title: Mads Bødker

text: Bødker nousi kaudella 2010–2011 Röglen varakapteeniksi ja eteni joukkueen kanssa Kvalserieniin, mutta sarjanousua ei kuitenkaan tullut. Kaudella 2011–2012 hän jatkoi Allsvenskan-uraansa Leksands IF:ssä, jonka kanssa Bødker eteni myös Kvalserieniin jääden kuitenkin ilman sarjanousua. Kaudeksi 2012–2013 hän siirtyi vuoden mittaisella sopimuksella Malmö Redhawksiin, jonka sisäisen tehotilaston voiton Bødker jakoi Henrik Hettan ja Philip Hersbyn kanssa lukemalla +9. Kaudeksi 2013–2014 hän siirtyi Venäjän toiseksi korkeimmalle sarjatasolle VHL-joukkue Južnyi Ural Orskiin, josta Bødker siirtyi kesken kauden joulukuussa 2013 Saksan DEL-liigan Düsseldorfer EG:hen.


title: Mads Bødker

text: Kaudeksi 2014–2015 Bødker palasi kotimaahansa ja siirtyi kaksivuotisella sopimuksella SønderjyskE Ishockeyn riveihin. Hän voitti kauden päätteeksi Tanskan-mestaruuden. Heinäkuussa 2016 Bødker ilmoitti yllättäen lopettaneensa pelaajauransa 28-vuotiaana ja keskittyvänsä jatkossa kiinteistönvälittäjän työhön.


title: Mads Bødker

text: Bødker on edustanut Tanskaa miesten MM-kilpailuissa vuosina 2006, 2007, 2008, 2009, 2010, 2011, 2012, 2013, 2015 ja 2016. Hän pelasi myös Vancouverin ja Sotšin olympiakisojen karsinnoissa.


title: Mads Bødker

text: Bødker pelasi alle 20-vuotiaiden I-divisioonan MM-kilpailuissa vuosina 2005, 2006 ja 2007. Vuoden 2007 turnaus päättyi A-lohkon kultaan ja sarjanousuun, 2006 turnaus A-lohkon hopeaan ja vuoden 2005 turnaus B-lohkon pronssiin. Hän pelasi myös alle 18-vuotiaiden MM-kilpailuissa 2004 ja 2005.


title: Mads Bødker

text: Bødkerin pikkuveli on NHL-joukkue San Jose Sharksia edustava Mikkel Bødker. Mikkel on historian pienimmällä numerolla NHL:ään varattu tanskalaispelaaja (Phoenix Coyotes 8. pelaajana vuonna ).


title: The Young Veins

text: The Young Veins on losangelesilainen rockyhtye. Siihen kuuluvat Ryan Ross ja Jon Walker, jotka ovat Panic! at the Discon entisiä jäseniä, sekä Andy Soukal, Nick Murray ja Nick White.


title: The Young Veins

text: Kesäkuussa 2009 Ryan Ross ja Jon Walker lähtivät Panic! at the Discosta ja pian sen jälkeen he ilmoittivat seuraavan projektin olevan retro-rockia soittava The Young Veins.


title: Suite 420

text: Suite 420 (kirjoitetaan myös Suite #420) on Devin the Duden kuudes studioalbumi, joka julkaistiin 20. huhtikuuta 2010.


title: Suite 420

text: Albumi debytoi Yhdysvalloissa Billboard 200 -listan sijalla 88.


title: Ukraina yleisurheilun Euroopan-mestaruuskilpailuissa

text: Ukraina on osallistunut yleisurheilun ulkoratojen täyden ohjelman Euroopan-mestaruuskilpailuihin vuodesta 1994 lähtien. Maa on saavuttanut yhteensä 66 mitalia, joista 20 on kultaa. EM-kisojen mitalitilastossa se on 13. sijalla.


text: Ukrainan menestynein EM-kisaurheilija on kolmiloikassa kultaa vuosina 2010, 2012 ja 2014 voittanut Olha Saladuh’a. Kaksinkertaisia Euroopan-mestareita ovat kuulantyönnössä kultaa vuosina 1994 ja 1998 voittanut Vita Pavlyš, kultaa pikaviestissä vuonna 2010 ja 200 metrillä vuonna 2012 voittanut Marija Rjemjen sekä 800 metrin juoksussa kultaa vuosina 2016 ja 2018 voittanut Natalija Pryštšepa. Ukrainan menestyksekkäin yksittäinen kilpailutapahtuma oli vuoden 1994 kisojen miesten kuulantyöntö, jossa maa sai kolmoisvoiton.


title: Eurooppa-liigan kausi 2010–2011

text: UEFA Europa Leaguen kausi 2010–2011 oli jalkapallokilpailu Europa Leaguen 39. kausi ja toinen kausi nykyisellä nimellä. Loppuottelu pelattiin, 18. toukokuuta 2011, Aviva Stadiumilla, Dublinissa, Irlannissa.


title: Eurooppa-liigan kausi 2010–2011

text: Osallistujat UEFA Europa Leagueen tai sen karsintaan jakautuivat maittain mukaan.


title: Eurooppa-liigan kausi 2010–2011

text: Ensimmäinen karsintakierros (52 joukkuetta)Toinen karsintakierros (80 joukkuetta)Kolmas karsintakierros (70 joukkuetta)Play-off kierros (74 joukkuetta)Lohkovaihe (48 joukkuetta)Pudotuspelit (32 joukkuetta)Ensimmäisen ja toisen karsintakierroksen arvonta suoritettiin 21. kesäkuuta 2010. Ensimmäiset osaottelut pelattiin 1. heinäkuuta 2010 ja toiset osaottelut 8. heinäkuuta 2010.


title: Eurooppa-liigan kausi 2010–2011

text: Ensimmäiset osaottelut pelattiin 15. heinäkuuta 2010 ja toiset osaottelut 22. heinäkuuta 2010.


title: Eurooppa-liigan kausi 2010–2011

text: Kolmannen karsintakierroksen arvonta suoritettiin 16. heinäkuuta 2010 Sveitsin Nyonissa. Kolmannen karsintakierroksen ensimmäiset osaottelut pelattiin 29. heinäkuuta 2010 ja toiset osaottelut 5. elokuuta 2010.


title: Eurooppa-liigan kausi 2010–2011

text: Finaali pelattiin Dublinissa Aviva Stadiumilla 18. toukokuuta 2011.


title: Eurooppa-liigan kausi 2010–2011

text: 5 maalia:


title: Daniel Yeboah

text: Daniel Yéboah Tétchi (s. 13. marraskuuta 1984 Abidjan) on norsunluurannikkolainen jalkapalloilija, pelipaikaltaan maalivahti. Hän edustaa kotimaansa pääsarjassa pelaavaa ASEC Mimosasia. Yeboah on pelannut Norsunluurannikon alle 21-vuotiaiden maajoukkueessa kolme ottelua ja aikuisten maajoukkueessa neljä ottelua. Hän oli mukana MM-kisoissa 2010, mutta ei pelannut turnauksessa yhtäkään ottelua.


title: Valko-Venäjä yleisurheilun Euroopan-mestaruuskilpailuissa

text: Valko-Venäjä on osallistunut yleisurheilun ulkoratojen täyden ohjelman Euroopan-mestaruuskilpailuihin vuodesta 1994 lähtien. Maa on saavuttanut yhteensä 27 mitalia, joista kahdeksan on kultaa. EM-kisojen mitalitilastossa se on 21. sijalla. Yksittäisistä kisoista se on menestynyt parhaiten Göteborgissa 2006, jolloin se saavutti kolme kultamitalia ja sijoittui kisojen mitalitilastossa viidenneksi.


text: Valko-Venäjällä on kuusi kaksinkertaista EM-mitalistia: seitsenottelussa pronssia vuosina 1998 ja 2002 saavuttanut Natallja Sazanovitš, kymmenottelussa kultaa 2014 ja pronssia 2010 saavuttanut Andrei Krautšanka, 800 metrin juoksussa kultaa 2014 ja hopeaa 2012 saavuttanut Maryna Arzamasava, 100 metrin aitajuoksussa kultaa 2012 ja hopeaa 2016 saavuttanut Alina Talai, kuulantyönnössä hopeaa 2010 ja pronssia 1998 saavuttanut Janina Pravalinskaja sekä viestijuoksussa hopeaa vuonna 2006 ja 400 metrin juoksussa pronssia vuonna 2012 saavuttanut Ilona Usovitš. Moukarinheitossa hopeaa vuonna 1994 saavuttanut Ihar Astapkovitš voitti neljä vuotta aiemmin kultaa Neuvostoliittoa edustaen. Kuulantyöntäjä Andrei Mih’nevitš saavutti kultaa ja hopeaa vuosina 2006 ja 2010, mutta hän menetti mitalinsa myöhemmin dopingin käytön vuoksi. Kuulantyöntäjä Nadzeja Astaptšuk oli mitaleilla 2006 ja 2010, mutta hän menetti mitalinsa myöhemmin dopingin käytön vuoksi. Kuulantyöntäjä Natallja Mih’nevitš saavutti kultaa ja hopeaa vuosina 2006 ja 2010, mutta hän menetti hopeamitalinsa myöhemmin dopingin käytön takia. Janina Pravalinskaja nousi Astaptšukin ja Mih’nevitšin vuoden 2010 hylkäysten jälkeen kaksinkertaiseksi mitalistiksi. Moukarinheittäjä Ivan Tsih’an oli mitaleilla 2006 ja 2016, mutta menetti vuoden 2006 kultansa myöhemmin dopingin takia.


text: Valko-Venäjän mitalistien joukosta löytyy kaksi sisarusparia. Alesja Turava ja Ryta Turava voittivat kultaa vuonna 2006, edellinen 3 000 metrin estejuoksussa ja jälkimmäinen 20 kilometrin kävelyssä. Toinen sisaruspari, Svjatlana Usovitš ja Ilona Usovitš, saavutti hopeaa 4 × 400 metrin viestijuoksussa vuonna 2006 ja heistä Ilona lisäksi henkilökohtaisen mitalin vuonna 2012.


title: Romelu Lukaku

text: Romelu Menama Lukaku (s. 13. toukokuuta 1993 Antwerpen, Belgia) on belgialainen jalkapallohyökkääjä, joka edustaa englantilaista Manchester Unitedia. Hän on kongolaista alkuperää ja hän on entisen ammattilaispelaaja Roger Lukakun poika. Myös hänen veljensä, Jordan Lukaku, pelaa ammattikseen jalkapalloa.


title: Romelu Lukaku

text: Lukaku teki ensiesiintymisensä Belgian korkeimmalla sarjatasolla Anderlechtin joukkueessa 24. toukokuuta 2009 ottelussa Standard Liègeä vastaan vain 16 vuoden ikäisenä. 11 päivää aikaisemmin hän oli tehnyt joukkueen kanssa uransa ensimmäisen ammattilaissopimuksen. Sopimus oli pituudeltaan kolmivuotinen. Hän teki ensimmäisen maalinsa ammattilaisurallaan ottelussa Zulte Waregemia vastaan.


title: Romelu Lukaku

text: 17. joulukuuta 2009 Lukakusta tuli UEFA:n kilpailuissa historian kolmanneksi nuorin maalintekijä 16 vuoden ja 218 päivän iässä, kun hän onnistui kahdesti maalinteossa Eurooppa-liigan lohkovaiheen päätösottelussa Ajaxia vastaan. 18. maaliskuuta 2010 hän teki maalin ja alusti toisen, kun Anderlecht voitti Eurooppa-liigan ottelussa Hamburgin numeroin 4–3. Hän teki kilpailun aikana lopulta yhteensä neljä maalia. Kotimaan sarjassa Lukaku voitti kauden 2009–2010 maalikuninkuuden 15 osumallaan ja Anderlecht voitti Belgian-mestaruuden. Kesällä 2010 hän ilmoitti olevansa kiinnostunut mahdollisesti tulevaisuudessa siirtymään englantilaisseura Chelseaan. Kaudella 2010–2011 hän teki Jupiler Pro Leaguessa pudotuspelit mukaan lukien 37 ottelussa 16 maalia.


title: Romelu Lukaku

text: 6. elokuuta 2011 ilmoitettiin Anderlechtin ja Chelsean pääseen sopuun Lukakun siirtymisestä lontoolaisseuraan. Hän matkusti seuraavalla viikolla joukkueen lääkärintarkastukseen ja sopimaan henkilökohtaisista ehdoista. Siirto sai varmistuksen 18. elokuuta 2011 ja siirtosummaksi ilmoitettiin 20 miljoonaa puntaa. Hän pelasi kaudella 2011–2012 kahdeksassa valioliigaottelussa yhteensä 158 minuuttia. Kesällä 2012 Lukaku siirtyi vuoden lainasopimuksella West Bromwich Albioniin. Hän teki lainakauden aikana pelaamassaan 35 valioliigaottelussa yhteensä 17 maalia.


title: Romelu Lukaku

text: 2. syyskuuta 2013 Lukaku siirtyi kauden 2013–2014 kestävällä lainasopimuksella liverpoolilaisseura Evertoniin. Hän teki 31 valioliigaottelussa 15 maalia. 30. heinäkuuta 2014 Lukaku siirtyi seuraan pysyvällä siirrolla ja hänestä maksettiin 35 miljoonan euron siirtokorvaus. Hän voitti Eurooppa-liigan maalikuninkuuden kaudella 2014–2015 tehtyään yhdeksässä ottelussa kahdeksan maalia. Valioliigassa hän teki samalla kaudella 36 ottelussa kymmenen maalia. Kaudella 2015–2016 hän teki 37 valioliigaottelussa 18 maalia ja kansalliset cup-kilpailut mukaan lukien 46 ottelussa yhteensä 25 maalia. Kaudella 2016–2017 hän teki 37 valioliigaottelussa 25 maalia..


title: Romelu Lukaku

text: Lukaku siirtyi heinäkuussa 2017 Manchester Unitediin runsaan 76 miljoonan punnan siirtosummalla. Kaudella 2017–2018 hän pelasi 34 valioliigaottelua ja teki 16 maalia. FA-cupissa hän teki kuudessa ottelussa viisi maalia. Tappiollisessa loppuottelussa hän tuli vaihdosta kentälle.


title: Romelu Lukaku

text: Lukaku pelasi Belgian alle 15,- 18- ja 21-vuotiaiden maajoukkueissa. Hänet nimettiin ensimmäisen kerran Belgian A-maajoukkueeseen 24. helmikuuta 2010 ystävyysotteluun Kroatiaa vastaan. Hän pelasi ottelussa 77 minuuttia. Ensimmäisen arvokilpailujen karsintaottelunsa hän pelasi EM-karsintaottelussa Saksaa vastaan saman vuoden syyskuussa. 17. marraskuuta 2010 hän teki ensimmäiset kaksi maaliaan maajoukkueessa ystävyysottelussa Venäjää vastaan.


title: Romelu Lukaku

text: Lukaku pelasi ensimmäisen arvokilpailujen lopputurnauksen ottelunsa Algeriaa vastaan MM-kilpailuissa 2014. Hän pelasi kisoissa kaikkiaan neljässä ottelussa ja teki ensimmäisellä pudotuspelikierroksella jatkoajalla voittomaalin Yhdysvaltoja vastaan. EM-kilpailuissa 2016 hän pelasi Belgian kaikki viisi ottelua ja teki kaksi maalia alkulohkopelissä Irlantia vastaan.


title: Romelu Lukaku

text: Lukakusta tuli Belgian maajoukkueen kaikkien aikojen paras maalintekijä hänen tehtyään 31. maaottelumaalinsa ystävyysottelussa Japania vastaan marraskuussa 2017. Aiempi ennätys oli Bernard Voorhoofin ja Paul Van Himstin nimissä.


title: Romelu Lukaku

text: MM-kilpailuissa 2018 Lukakusta tuli ensimmäinen pelaaja sitten Diego Maradonan 1986, joka on tehnyt useamman kuin yhden maalin kahdessa peräkkäisessä MM-ottelussa hänen tehtyään alkulohkon peleissä kaksi maalia sekä Panamaa että Tunisiaa vastaan. Hän pelasi kisoissa kaikkiaan kuusi ottelua Belgian pronssijoukkueessa.


title: Venäjä yleisurheilun Euroopan-mestaruuskilpailuissa

text: Venäjä on osallistunut yleisurheilun ulkoratojen täyden ohjelman Euroopan-mestaruuskilpailuihin vuodesta 1994 lähtien. Aiemmin sen urheilijat kilpailivat Neuvostoliittoa edustaen. Venäjä on saavuttanut yhteensä 158 mitalia, joista 50 on kultaa. EM-kisojen mitalitilastossa se on seitsemännellä sijalla. Seitsemissä kisoissa, joihin maa on osallistunut, se on kolmesti sijoittunut kisojen mitalitilastossa ensimmäiseksi.


text: Vuosien 2016 ja 2018 EM-kilpailuihin Venäjä ei saanut osallistua kansainvälisen yleisurheiluliiton suljettua maan pois kansainvälisestä toiminnasta jatkuvien dopingongelmien vuoksi.


text: Venäjän menestynein EM-kisaurheilija on kolme kultamitalia ja kolme himmeämpää mitalia pikajuoksuissa voittanut Irina Privalova. Venäjän 50 kultamitalista 35 on naisten ja 15 miesten lajeista.


title: Ala-Potkunjärvi

text: Ala-Potkunjärvi on Potkunjoessa oleva järvi Vaalan kunnan länsi-luoteiskolkassa. Se sijaitsee Otermalta Paatinjärven länsilaidan maantietä, metsäautotietä ja polkua myöten kymmenisen kilometriä luoteeseen. Järvi on asumaton ja matalarantainen, rantamailla on kuitenkin suon ohella kallioita. Järven eteläpäässä Potkunjoen lähtöpisteessä on vanhan sillan jäännökset ja sillalle tullut lyhyt tiepengerrys järven länsirannalla. Pohjoisesta järveen laskee Potkunjoen lisäksi Vaalan Saarijärvestä pieni Välioja-niminen puro.


title: Israel yleisurheilun Euroopan-mestaruuskilpailuissa

text: Israel on saavuttanut yleisurheilun ulkoratojen täyden ohjelman Euroopan-mestaruuskilpailuissa kolme kultamitalia, yhden hopean ja yhden pronssin. Kultaa ovat voittaneet Venäjältä muuttanut seiväshyppääjä Aleksandr Averbuh, Münchenissä 2002 ja Göteborgissa 2006, ja Keniasta muuttanut Lonah Chemtai Salpeter 10 000 metrin juoksussa Berliinissä 2018. Hopeaa sai ukrainalaissyntyinen Hanna Minenko kolmiloikassa Amsterdamissa 2016 ja pronssia sai Yhdysvalloissa syntynyt Donald Sanford 400 metrin juoksussa Zürichissä 2014.


text: Helsingin EM-kilpailuissa 2012 Israel saavutti kaksi pistesijaa: Donald Sanford sijoittui 400 metrin juoksussa neljänneksi ja Yochai Halevi kolmiloikassa kahdeksanneksi. Berliinissä 2018 Salpeterin kultamitalin lisäksi kolme urheilija saavutti pistesijan.


title: Dinner and a Movie

text: Dinner and a Movie on rap-artisti Brotha Lynch Hungin viides studioalbumi. Se julkaistiin Strange Music levy-yhtiön kautta 23. maaliskuuta 2010.


title: Crawford Gordon

text: Crawford Gordon (26. joulukuuta 1914 Winnipeg, Kanada – 26. tammikuuta 1967 New York, New York, Yhdysvallat) oli kanadalainen virkamies ja yritysjohtaja. Toisen maailmansodan jälkeen oli johtamassa maan teollisuuden muuttamista takaisin rauhanajan tuotantoon. Gordon toimi A.V. Roe Canadan johtajana 1952–1959 ja vastasi CF-105 Arrow -hävittäjäprojektista, jonka Kanadan hallitus keskeytti 1959.


title: Crawford Gordon

text: CBC:n kaksiosaisessa minisarjassa "Nuoli" Gordonia näytteli Dan Aykroyd.


title: Fabio Leimer

text: Fabio Leimer (s. 17. huhtikuuta 1989 Rothrist) on sveitsiläinen autourheilija. Leimer on aikaisemmin kilpaillut Formula BMW-, Formula Renault-, International Formula Master- ja Aasian GP2-sarjassa. Leimer voitti Formula Masters -sarjan mestaruuden vuonna 2009. Vuonna 2013 Leimer voitti GP2-mestaruuden.


title: Fabio Leimer

text: Leimer debytoi GP2-sarjassa kaudella 2010 Ocean Racing Technology -tallissa. Hän ajoi voittoon Espanjan sprinttikilpailussa. Kauden muissa kilpailuissa hän ei saavuttanut pisteitä. Kaudella 2011 Leimer jatkoi GP2:ssa ajaen Rapax-tallissa. Turkin avauskilpailussa hän kolaroi Max Chiltonin kanssa, kääntäen oman autonsa hetkellisesti nurin. Hän ei loukkantunut kolarissa. Espanjassa Leimer toisti viime vuoden temppunsa, ajamalla voittoon sunnuntain sprinttikilpailussa. Hän keräsi kaiken kaikkiaan 15 pistettä ja sijoittui sarjan 14:ksi. Leimer jatkoi myös kaudella 2012 siirtyen Racing Engineering-talliin. Hän saavutti kuusi palkintosijaa ja 152 pistettä sijoittuen sarjan seitsemänneksi. Leimer jatkoi samassa tallissa kaudella 2013. Hän ajoi voittoon kauden avauskilpailussa. Hän voitti kauden aikana myös Bahrainin ja Italian lauantain pitkän kilpailun onnistuen lopulta voittamaan GP2-sarjan mestaruuden.


title: Fabio Leimer

text: GP2-mestaruutensa jälkeen Leimer siirtyi vuonna 2014 kilpailemaan FIA World Endurance Championship -kestävyysautosarjaan. Samana vuonna hän osallistui Le Mansin 24 tunnin ajoon.


title: Fabio Leimer

text: Marraskuussa 2011 Leimer testasi Sauberin F1-autoa Abu Dhabin nuorten kuljettajien testeissä. Kesäkuussa 2015 Leimer vahvistettin F1-tallin Manorin viralliseksi testi- ja varakuljettajaksi. Hän ajoi Unkarin viikonloppuna toista Manorin autoa perjantain ensimmäisissä vapaissa harjoituksissa.


title: Frederik Andersen

text: Frederik Andersen (s. 2. lokakuuta 1989 Herning, Tanska) on tanskalainen jääkiekkomaalivahti, joka pelaa NHL-joukkue Toronto Maple Leafsissa, jonne hän siirtyi kesäkuussa 2016. Anaheim Ducks varasi hänet kolmannella kierroksella 87. pelaajana kesällä . Isokokoinen Andersen torjuu modernilla tyylillä. Hän on jopa 112 kg painava ja oli kaudella 2011–2012 Elitserienin painavin pelaaja.


title: Frederik Andersen

text: Andersen on Herning Blue Foxin kasvatti ja toimi kausina 2005–2006 ja 2006–2007 Herningin kakkosjoukkueen luukkuvahtina. Kausina 2007–2008 ja 2008–2009 hän oli Herning Blue Foxin luukkuvahti Tanskan pääsarjassa, AL-Bank Ligaenissa. Keväällä 2008 Andersen voitti Tanskan-mestaruuden. Kaudella 2008–2009 hän nousi Herningin ykkösmaalivahdiksi ja pelasi 22 ottelua.


title: Frederik Andersen

text: Kaudeksi 2009–2010 Andersen siirtyi Frederikshavn White Hawksiin. Kausi oli hänelle menestys. Andersenilla oli liigan paras torjuntaprosentti (93,2) ja hänet valittiin arvokkaimmaksi pelaajaksi. Andersen onnistui tekemään maalin kevään 2010 pudotuspeleissä puolivälierissä Rødovre Mighty Bullsia vastaan. Carolina Hurricanes varasi hänet seitsemännellä kierroksella 187. pelaajana kesällä . Andersenista tuli kaikkien aikojen ensimmäinen NHL:ään varattu tanskalaismaalivahti. Kaudella 2010–2011 hän torjui Frederikshavnille hopeaa ja valittiin koko Tanskan liigan vuoden pelaajaksi ja tähdistökentälliseen. Andersen palkittiin myös AL-Bank Ligaenin maaliskuun 2011 kuukauden pelaajana.


title: Frederik Andersen

text: Huhtikuussa 2011 Andersen teki kaksivuotisen sopimuksen Elitserien-joukkue Frölunda HC:n kanssa. Hän nousi kaudella 2011–2012 joukkueen ykkösmaalivahdiksi ja teki Frölundan seuraennätyksen kahdeksalla nollapelillään, joilla Andersen nousi kaudella 2003–2004 seitsemän nollapeliä torjuneen Henrik Lundqvistin ohi joukkueen kaikkien aikojen eniten yhdessä kaudessa nollapelejä torjuneeksi maalivahdiksi. Hänellä oli myös Elitserienin paras torjuntaprosentti (94,3) ja päästettyjen maalien keskiarvo (1.62). Andersen oli kauden päätteeksi kaikkien aikojen ensimmäisenä ulkomaalaispelaajana ehdolla Elitserienin vuoden tulokkaan tittelin saajaksi, mutta palkinto meni lopulta Brynäs IF:n Johan Larssonille.


title: Frederik Andersen

text: Carolina Hurricanes tarjosi Andersenille tulokassopimusta keväällä 2012, mutta hän kuitenkin kieltäytyi siitä ja oli näin ollen varattavissa uudelleen kesällä . Tuolloin Anaheim Ducks varasi Andersenin "yli-ikäisenä" (22 vuotta) kolmannella kierroksella 87. pelaajana. Hän teki jo samana kesänä kaksivuotisen tulokassopimuksen joukkueen kanssa.


title: Frederik Andersen

text: Andersen debytoi Anaheimissa lokakuussa 2013 hänen korvattuaan maalissa Jonas Hillerin ensimmäisen erän jälkeen joukkueen oltua 3–1-tappioasemassa. Hän ei päästänyt kahden pelaamansa erän aikana yhtäkään maalia. Anaheim voitti ottelussa lukemin 6–3 Dallas Starsin. Anaheimin kaupattua Viktor Fasthin Edmonton Oilersiin, Andersen nostettiin täysiaikaisesti joukkueen NHL-kokoonpanoon hänen pelattuaan ennen sitä suurimman osan kaudesta AHL:ssä. Samana vuonna Andersen voitti myös pudotuspelidebyyttissään Dallasin 4–3 ensimmäisen kierroksen ensimmäisessä ottelussa. Andersen valittiin kauden jälkeen tulokkaiden tähdistöön.


title: Frederik Andersen

text: Kesäkuussa 2016 Andersen siirtyi Anaheimista Torontoon.


title: Frederik Andersen

text: Andersen kuului Tanskan maajoukkueen maalivahtiosastoon vuoden 2009 MM-kilpailuissa, mutta jäi ilman vastuuta. Hän oli luukkuvahtina neljässä ottelussa. Andersen oli Tanskan kakkosmaalivahti vuoden 2010 MM-kilpailuissa. Hän pääsi pelaamaan kaksi ottelua. Andersen torjui turnauksen avausottelussa 1–4-voiton Suomesta. Hän torjui ottelussa 36 kertaa. Tanska voitti Suomen ensimmäistä kertaa historiassa. Anderson kantoi Tanskan torjuntavastuun myös jatkolohko-ottelussa Venäjää vastaan, joka päättyi 1–6-tappioon. Vuosien 2011 ja 2012 turnauksissa hän toimi Tanskan ykkösmaalivahtina.


title: Frederik Andersen

text: Andersen edusti Tanskaa myös alle 20-vuotiaiden MM-kilpailuissa vuosina 2007, 2008 ja 2009, joista vuoden 2008 turnauksessa joukkue pelasi pääsarjassa. Andersen toimi kuitenkin koko vuoden 2007 I-divisioonan turnauksen ajan Tanskan kakkosmaalivahtina Sebastian Dahmille. Hän voitti A-lohkon kultaa ja vuonna 2009 Andersen torjui Tanskalle I-divisioonan B-lohkon hopeaa. Hän torjui myös alle 18-vuotiaiden I-divisioonan MM-kilpailuissa vuosina 2006 ja 2007, joista ensimmäinen turnaus päättyi B-lohkon hopeaan ja toinen B-lohkon kultaan sekä sarjanousuun pääsarjaan.


title: Frederik Andersen

text: Andersen on toisen polven maajoukkuemaalivahti, sillä hänen isänsä Ernst Andersen torjui B-sarjan MM-kilpailuissa vuosina 1995 ja 1997. Sittemmin kaksinkertainen Tanskan mestari on toiminut maalivahtivalmentajana Tanskan ikäkausimaajoukkueissa. Frederik Andersenin pikkuveli Sebastian pelaa hyökkääjänä Herningin kakkosjoukkueessa. Veljesten täti on naimisissa ruotsalaisen entisen NHL- ja maajoukkuepelaaja Peter Nordströmin kanssa.


title: Marco Wölfli

text: Marco Wölfli (s. 22. elokuuta 1982 Grenchen) on sveitsiläinen jalkapalloilija, pelipaikaltaan maalivahti. Hän edustaa Young Boysia, jossa hän on pelannut koko uransa lukuun ottamatta kautta 2002–2003, jolloin hän oli FC Thunin riveissä. Wölflillä on nykyisen seuransa kanssa sopimus vuoteen 2012 saakka.


title: Marco Wölfli

text: Wölfli pelasi Sveitsin alle 21-vuotiaiden maajoukkueessa 24 ottelua ja oli aikuisten maajoukkueen mukana MM-kisoissa 2010. Hän ei kuitenkaan pelannut turnauksessa otteluakaan.


title: Västanfjärdin vaakuna

text: Västanfjärdin vaakuna oli Västanfjärdin kunnan tunnus. Vaakunan aiheen kaateinen polviorsi muistuttaa muodoltaan kunnan nimen alkukirjainta, ja laivankello viittaa rannikkopurjehduksen merkitykseen tälle saaristolaiskunnalle.


title: Västanfjärdin vaakuna

text: Vaakunan selitys on ”punaisessa kentässä kaateinen polviorsi ja yläpuolella saatteena laivakello; molemmat kultaa.” Vaakunan on suunnitellut Gustaf von Numers, ja Västanfjärdin kunnanvaltuusto hyväksyi sen kokouksessaan 29. kesäkuuta 1962. Sisäasiainministeriö vahvisti vaakunan käyttöön 18. joulukuuta samana vuonna.


title: Västanfjärdin vaakuna

text: Vaakuna jäi epäviralliseksi kotiseutuvaakunaksi 2009, kun Västanfjärd muodosti yhdessä Kemiön ja Dragsfjärdin kuntien kanssa Kemiönsaaren kunnan.


title: Haamumaileri

text: Haamumaileri on hevonen, joka on ravannut tai peitsannut mailin eli 1609 metrin matkan nopeammin kuin kahdessa minuutissa. Vastaava aika kilometrille laskettuna on 1.14,6.


title: André Ayew

text: André Morgan Rami Ayew (s. 17. joulukuuta 1989 Seclin, Ranska) on ranskalais-ghanalainen jalkapalloilija. Ayew edustaa englantilaisseura West Ham Unitedia ja Ghanan maajoukkuetta. Ayew on pelannut kaksissa jalkapallon maailmanmestaruuskilpailuissa (2010 ja 2014) ja neljissä Afrikan-mestaruuskilpailuissa (2008, 2010, 2012 ja 2015). Ayew on entisen jalkapalloilija Abédi Pelén poika ja hänen veljensä Ibrahim sekä Jordan ovat myös jalkapalloilijoita.


title: André Ayew

text: Ayew oli ehdolla vuoden 2010 MM-kilpailujen parhaaksi nuoreksi pelaajaksi, mutta palkinnon voitti lopulta saksalainen Thomas Müller. Ayew pelasi noissa kisoissa neljä ottelua.


title: Grip It! On That Other Level

text: Grip It! On That Other Level on rap-yhtye Geto Boysin toinen studio albumi, joka julkaistiin vuonna 1989. Ensimmäisen abumin Making Trouble heikon menestyksen vuoksi Rap-A-Lot Records vaihtoi Sire Jukeboxin ja Prince Johnny D:n Scarfaceen ja Willie D:hen. Bushwick Bill ja DJ Ready Red saivat jäädä yhtyeeseen. Albumi herätti paljon keskustelua, koska albumin kappaleet sisälsivät paljon väkivaltaisia ja naisvihaa olevaa sanoitusta.


title: Grip It! On That Other Level

text: Kappale ”Do it Like a G.O.” julkaistiin myös Willie D:n albumilla, mutta erosi Grip It! On That Other Level albumin kappaleena siten, että Prince Johnny D ja Sire Jukebox olivat mukana kappaleessa eikä Bushwick Bill ja Scarface.


title: Grip It! On That Other Level

text: Vuonna 1998 albumi valittiin The Sourcen 100 Best Rap Albums-listalle.


title: Alaina Huffman

text: Alaina Huffman (syn. Alaina Kalanj, 17. huhtikuuta 1980 Vancouver, Brittiläinen Kolumbia) on kanadalainen näyttelijä ja malli. Hän on esiintynyt muun muassa televisiosarjoissa "Painkiller Jane" ja "Stargate Universe".


title: Alaina Huffman

text: Huffmanille tarjottiin ensimmäistä televisioroolia, kun hän otti osaa Fox Family Channelin koekuvauksiin 13-vuotiaana. Hän ei kuitenkaan ottanut roolia vastaan mallitoimiston tarjottua hänelle töitä Japanissa ja Euroopassa. Vanhempiensa muutettua Dallasiin Huffman jäi asumaan Yhdysvaltoihin, jossa hän kävi koulunsa loppuun jätettyään mallin työt.


title: Alaina Huffman

text: Dallasissa Huffman palasi takaisin näyttelemisen pariin ja esiintyi pääosin independent-elokuvissa. Muutettuaan Los Angelesiin Huffman teki vierasesiintymisiä televisiosarjoissa, kuten "Pelastaja", "O.C.", "NCIS Rikostutkijat", "Smallville" ja "C.S.I. New York". "Smallvillessä" hän esitti Mustaa Kanarialintua.


title: Alaina Huffman

text: Alaina ja John Huffman menivät naimisiin vuonna 2003. Heillä on neljä lasta. Pari erosi vuonna 2016.


title: The Geto Boys

text: The Geto Boys on rap-yhtye Geto Boysin kolmas studioalbumi, joka julkaistiin vuonna 1990. Albumi sisälsi kymmenen uudelleen paranneltua kappaleita kahdelta edelliseltä julkaistuneelta albumilta ja kolme ennen julkaisematonta kappaletta. Def American -levy-yhtiö lisäsi Explicit lyrics -huomautuksen viereen vielä ylimääräisen varoitustekstin, edellisen albumin saamasta kohusta. Samana vuonna The Source -lehti antoi albumille arvosteluksi 3,5 mikkiä, viidestä mikistä.


title: The Geto Boys

text: Uudelleen parannellussa "Gangstar of Love" kappaleessa samplattiin Lynyrd Skynyrdin Home Sweet Alabama -kappaletta. Alkuperäisessä "Gangster of Love" -kappaleessa samplattiin Steve Miller Bandin The Joker -kappaletta.


title: Polideportivo Cachamay

text: Centro Total de Entretenimiento Cachamay eli lyhyemmin Polideportivo Cachamay on monikäyttöinen stadion Puerto Ordazin kaupungissa Venezuelassa. Stadion on kahden paikallisen jalkapalloseuran Mineros de Guayanan ja Minervén kotistadion ja se oli yksi vuoden 2007 Copa Américan pelipaikoista. Venezuelan maajoukkue on pelannut muutamia otteluita Cachamaylla.


title: That Was Then, This Is Now

text: That Was Then, This Is Now on yhdysvaltalaisen rap-yhtye Tha Dogg Poundin kuudes studioalbumi. Se julkaistiin 24. marraskuuta 2010 D.P.G. Recordz ja Gangsta Advisory Recordingz levy-yhtiöiden kautta.


title: Puerto Ordaz

text: Puerto Ordaz on suunniteilla oleva kaupunki itäisessä Venezuelassa Bolívarin osavaltiossa. Puerto Ordaz sijaitsee Orinoco -joen varrella.


title: Kemiönsaaren vaakuna

text: Kemiönsaaren vaakuna oli alun perin Dragsfjärdin kunnan tunnus, joka valittiin Kemiönsaaren kunnan vaakunaksi Dragsfjärdin, Kemiön ja Västanfjärdin kuntaliitoksen yhteydessä vuonna 2009. Vaakunan aihe viittaa merenkulkuun ja paikkakunnan vanhaan rautateollisuuteen; Dragsfjärdissä ovat toimineet Taalintehtaan ja Björkbodan rautaruukit.


title: Kemiönsaaren vaakuna

text: Vaakunan selitys on ”sinisessä kentässä kultainen potkuri vinoristikkäin.” Vaakunan on suunnitellut Olof Eriksson, ja Dragsfjärdin kunnanvaltuusto hyväksyi sen 7. joulukuuta 1961 tekemällään päätöksellä. Sisäasianministero vahvisti vaakunan käyttöön 16. toukokuuta 1962.


title: Avro Canada CF-105 Arrow

text: Avro Canada CF-105 Arrow oli Avro Canadan suunnittelema deltasiipinen torjuntahävittäjä. Konetta oli tarkoitus käyttää neuvostoliittolaisten yliäänipommikoneiden torjuntaan, mikäli nämä hyökkäisivät Pohjois-Amerikkaan Kanadan ilmatilan kautta. Avro sai vuonna 1953 sopimuksen koneen suunnittelusta ja prototyypin valmistamisesta ja kaikkiaan koneita oletettiin hankittavan 500–600 kappaletta. Hanke kuitenkin keskeytettiin 1959.


title: Avro Canada CF-105 Arrow

text: Avro Canada CF-100 Canuckin tuotanto oli alkanut vuonna 1952, mutta Kanadan ilmavoimat alkoi liki saman tien etsimään sille seuraajaa, joka kykenisi torjumaan Neuvostoliiton yliäänenopeuksisia ydinpommikoneita. Uudelta konetyypiltä vaadittiin muun muassa kykyä pystyä 2 G:n sivuttaiskiihtyvyyteen 1,5 machin nopeudessa 50 000 jalan korkeudessa täydessä asekuormassa. Vaatimuksia täyttävää lentokonetta ei ollut saatavilla Yhdysvalloista tai Britanniasta, joten hallitus päätyi antamaan 27 miljoonan dollarin arvoisen sopimuksen kahden prototyyppikoneen valmistuksesta Avro Canadalle. CF-105 Arrow'sta tulisi kaksipaikkainen, kaksimoottorinen joka sään hävittäjä. Kanadan ilmavoimat arvioi tarvitsevansa 500–600 Arrow'ta, korvaamaan palveluksessa olevat Canuckit ja F-86 Sabre -koneet. Yhden koneen hinnan arvioitiin olevan 1,5–2 miljoonaa dollaria.


title: Avro Canada CF-105 Arrow

text: Arrow'n kehitystyötä kiihdytettiin 1955 ja hallitus teki Avron kanssa uuden 260 miljoonan dollarin sopimuksen. Sopimuksen mukaan Avro valmistaisi viisi Arrow I -konetta varustettuna Pratt and Whitney J-75 -suihkumoottoreilla, joita seuraisi 35 Arrow II -konetta Iroquois-moottoreilla, joita ei vielä tuolloin ollut saatavilla. Tavallisesti koneesta rakennettiin ensin prototyyppi lentokoneen testausta varten, jonka jälkeen rakennettiin kokoomalinja sarjatuotantoa varten. Avro päätti suorittaa testaamisen mallien avulla, ja prototyypit ja esituotantolentokoneet valmistuisivat samalta kokoomalinjalta. Tämän uskottiin säästävän sekä työssä että kustannuksissa.


title: Avro Canada CF-105 Arrow

text: Arrow suoritti ensilentonsa 25. maaliskuuta 1958. Koelentäjänä toimi Virtuti Militarilla palkittu puolalainen Janusz Zurakowski, joka toisen maailmansodan aikana oli palvellut RAF:ssä hävittäjälentäjänä.


title: Avro Canada CF-105 Arrow

text: Kanadan hallitus teki 20. helmikuuta 1959 kiistanalaisen päätöksen Arrow-hankkeen päättämisestä, sillä pommikoneiden uhan koettiin pienentyneen ja uutena uhkana koettiin ydinohjukset. Ennen lopetuspäätöstä Arrow oli koelennoissa saavuttanut 1,98 machin nopeuden väliaikaisesti käytössä olleilla Pratt & Whitney J75 -suihkumoottoreilla. Koneen oletettiin rikkovan lentokoneiden nopeusennätyksen Iroquois-moottoreilla, joilla varustettua konetta oli tarkoitus testata vain muutamaa päivää myöhemmin. Arrow'n tulevien versioiden uskottiin pystyvän jopa 3 machin nopeuteen. Koelentäjä Jack Woodmanin mukaan kone ylitti helposti kaikki sille asetetut vaatimukset. Päätöksen yhteydessä kaikki Arrow'n prototyypit ja piirustukset määrättiin tuhottaviksi. Kaikkiaan 14 000 henkilöä menetti työpaikkansa. Päätöksen seurauksena monet hankkeen avainhenkilöt muuttivat pois Kanadasta muun muassa NASAn ja Concorde-projektin palvelukseen. Hankkeen lopetuspäivä tunnetaan Kanadassa ”mustana perjantaina”.


title: Avro Canada CF-105 Arrow

text:
Yhdysvallat ja Kanada olivat ilmoittaneet 1. elokuuta 1957 NORADin muodostamisesta, joka yhdistäisi maiden ilmapuolustuksen yhteisen johdon alle.
Pian Arrow'n hylkäämisen jälkeen Kanada hankki Yhdysvalloista Bomarc B -ilmatorjuntaohjuksia ja CF-101 Voodoo -hävittäjiä, jotka oli tarkoitus varustaa ydinaseilla. Ydinaseiden käyttö aiheutti poliittista kädenvääntöä, mikä viivytti Bomarcien suunniteltua aseistamista vuoteen 1963 ja Voodoo-hävittäjien vuoteen 1965. Voodoo-hävittäjien hankintaa oli harkittu jo 1953, mutta ne oli silloin hylätty. Vuonna 1969 Kanada kuitenkin päätti luopua ydinaseiden käytöstä ja Bomarc-ohjukset poistettiin palveluksesta vuoteen 1971 mennessä. Voodoo-hävittäjät palvelivat Kanadan ilmavoimissa vuoteen 1987.


title: Avro Canada CF-105 Arrow

text: Kanadan kansallinen televisio CBC esitti tammikuussa 1997 kaksiosaisen minisarjan "Nuoli" ("The Arrow"). Sarjan pääosassa, hävittäjähankkeesta vastanneena Crawford Gordonina, näytteli Dan Aykroyd.


title: Copa América 2011

text: Copa América 2011 oli järjestykseltään 43. Copa América, Etelä-Amerikan jalkapalloliiton CONMEBOL:n maajoukkueiden mestaruusturnaus. Turnaus pidettiin Argentiinassa 1.–24. heinäkuuta 2011.


title: Copa América 2011

text: Uruguay voitti turnauksen loppuottelussa Paraguayn 3–0.


title: Copa América 2011

text:
Mukana olleista maista Costa Rica ja Meksiko osallistuivat turnaukseen kutsuttuina, muut 10 kuuluivat CONMEBOLin alaisiin maihin. Turnaukseen kutsuttiin aluksi Japani, mutta maa vetäytyi
tuhoisan maanjäristyksen vuoksi turnauksesta. Maanjäristyksen takia Japanin J. Leaguen otteluita piti siirtää samalle ajankohdalle kuin Copa América oli suunniteltu pelattavan. Myöskään Euroopassa pelaavien japanilaispelaajien seurat eivät olleet halukkaita päästämään pelaajiaan turnaukseen, sillä euroopan jalkapallosarjat alkoivat syksyllä 2011 tavallista aiemmin, jotta kaudet saataisiin päätökseen ennen 2012 EM-kilpailuja. Japanin vetäydyttyä tilalle kutsuttiin Costa Rica.


title: Copa América 2011

text: Meksiko ilmoitti lähettävänsä turnaukseen vuoden 2012 kesäolympialaisiin osallistuvan joukkueensa sekä viisi yli-ikäistä pelaajaa.